qundao/data-zh-poetry huggingface dataset:
郊廟歌辭：享先農樂章：咸和
作者：褚亮
朝代：唐

粒食伊始，農之所先。古今攸賴，是曰人天。耕斯帝籍，播厥公田。式崇明祀，神其福焉。
郊廟歌辭：享先農樂章：肅和
作者：褚亮
朝代：唐

樽彝既列，瑚簋方薦。歌工載登，幣禮斯奠。肅肅享祀，顒顒纓弁。神之聽之，福流寰縣。
郊廟歌辭：享先農樂章：舒和
作者：褚亮
朝代：唐

羽鑰低昂文綴已，幹戚蹈厲武行初。望歲祈農神所聽，延祥介福豈雲虛。
郊廟歌辭：享先農樂章：雍和
作者：褚亮
朝代：唐

前夕視牲，質明奉俎。沐芳整弁，其儀式序。盛禮畢陳，嘉樂備舉。歆我懿德，非馨稷黍。
郊廟歌辭：祭方丘樂章：肅和
作者：褚亮
朝代：唐

至矣坤德，皇哉地祇。開元統紐，合大承規。九宮肅列，六典相儀。永言配命，長保無虧。
郊廟歌辭：祭方丘樂章：雍和
作者：褚亮
朝代：唐

柔而能方，直而能敬。載厚以德，大亨以正。有滌斯牷，有馨斯盛。介茲景福，祚我休慶。
郊廟歌辭：祭方丘樂章：順和
作者：褚亮
朝代：唐

陰祇協贊，厚載方貞。牲幣具舉，簫管備成。其禮惟肅，其德惟明。神之聽矣，式鑒虔誠。
郊廟歌辭：祭神州樂章：肅和
作者：褚亮
朝代：唐

大矣坤儀，至哉神縣。包含日域，牢籠月竁。露絜三清，風調六變。皇祇介祉，式歆恭薦。
郊廟歌辭：祭神州樂章：舒和
作者：褚亮
朝代：唐

坤道降祥和庶品，靈心載德厚群生。水土既調三極泰，文武畢備九區平。
雩祀乐章·肃和
作者：褚亮
朝代：唐

朱鸟开辰，苍龙启暎。
大帝昭飨，羣生展敬。
礼备怀柔，功宣舞咏。
旬液应序，年祥叶庆。
雩祀乐章·舒和
作者：褚亮
朝代：唐
体裁：七言绝句

凤曲登歌调令序，龙雩集舞泛祥风。綵旞云回昭睿德，朱干电发表神功。
雩祀乐章·雍和
作者：褚亮
朝代：唐
体裁：四言诗

绀筵分彩，宝图吐绚。凤管晨凝，云歌晓啭。肃事蘋藻，虔申桂奠。百谷斯登，万箱攸荐。
雩祀乐章·雍和
作者：褚亮
朝代：唐

绀筵分彩，珤图吐绚。
凤管晨凝，云歌晓啭。
肃事苹藻，虔申桂奠。
百谷斯登，万箱攸荐。
雩祀乐章：肃和
作者：褚亮
朝代：唐
体裁：四言诗

朱鸟开辰，苍龙启映。大帝昭飨，群生展敬。礼备怀柔，功宣舞咏。旬液应序，年祥叶庆。
雩祀乐章：雍和
作者：褚亮
朝代：唐

绀筵分彩，宝图吐绚。
凤管晨凝，云歌晓啭。
肃事苹藻，虔申桂奠。
百谷斯登，万箱攸荐。
雩祀樂章·肅和
作者：褚亮
朝代：唐

朱鳥開辰，蒼龍啓暎。
大帝昭饗，羣生展敬。
禮備懷柔，功宣舞詠。
旬液應序，年祥叶慶。
雩祀樂章·舒和
作者：褚亮
朝代：唐

鳳曲登歌調令序，龍雩集舞泛祥風。
綵旞雲迴昭睿德，朱干電發表神功。
雩祀樂章·雍和
作者：褚亮
朝代：唐

紺筵分彩，珤圖吐絢。
鳳管晨凝，雲歌曉囀。
肅事蘋藻，虔申桂奠。
百穀斯登，萬箱攸薦。
雩祀樂章：肅和
作者：褚亮
朝代：唐

朱鳥開辰，蒼龍啟映。大帝昭饗，群生展敬。禮備懷柔，功宣舞詠。旬液應序，年祥葉慶。
雩祀樂章：舒和
作者：褚亮
朝代：唐

鳳曲登歌調令序，龍雩集舞泛祥風。彩旞雲回昭睿德，朱幹電發表神功。
雩祀樂章：雍和
作者：褚亮
朝代：唐

紺筵分彩，寶圖吐絢。鳳管晨凝，雲歌曉囀。肅事蘋藻，虔申桂奠。百穀斯登，萬箱攸薦。
雩祀樂章：雍和
作者：褚亮
朝代：唐

紺筵分彩，寶圖吐絢。鳳管晨凝，雲歌曉囀。
肅事蘋藻，虔申桂奠。百谷斯登，萬箱攸薦。
鼓吹曲辞·临高台
作者：褚亮
朝代：唐

高台暂俯临，飞翼耸轻音。
浮光随日度，漾影逐波深。
迥瞰周平野，开怀畅远襟。
独此三休上，还伤千岁心。
鼓吹曲辭·臨高臺
作者：褚亮
朝代：唐

高臺暫俯臨，飛翼聳輕音。浮光隨日度，漾影逐波深。迥瞰周平野，開懷暢遠襟。獨此三休上，還傷千歲心。
五丝
作者：褚朝阳
朝代：唐

越人传楚俗，截竹竞萦丝。
水底深休也，日中还贺之。
章施文胜质，列匹美于姬。
锦绣侔新段，羔羊寝旧诗。
但夸端午节，谁荐屈原祠。
把酒时伸奠，汨罗空远而。
五丝
作者：褚朝阳
朝代：唐

越人传楚俗，截竹竞萦丝。
水底深休也，日中远贺之。
章施文胜质，列匹美于姬。
锦绣侔新段，羔羊寝旧诗。
但夸端午节，谁荐屈原祠。
把酒时伸奠，汨罗空远而。
五丝
作者：褚朝阳
朝代：唐

越人传楚俗，截竹竞萦丝。水底深休也，日中远贺之。章施文胜质，列匹美于姬。锦绣侔新段，羔羊寝旧诗。但誇端午节，谁荐屈原祠。把酒时伸奠，汨罗空远而。
奉上徐中书
作者：褚朝阳
朝代：唐
体裁：七言绝句

中禁仙池越凤凰，池边词客紫薇郎。既能作颂雄风起，何不时吹兰蕙香。
登圣善寺阁
作者：褚朝阳
朝代：唐

飞阁青霞裏，先秋独早凉。
天花映窗近，月桂拂檐香。
华岳三峰小，黄河一带长。
空间指归路，烟际有垂杨。
登圣善寺阁
作者：褚朝阳
朝代：唐

飞阁青霞里，先秋独早凉。天花映窗近，月桂拂檐香。华岳三峰小，黄河一带长。空间指归路，烟际有垂杨。
观会稽图
作者：褚朝阳
朝代：唐

良使求图籍，工人巧思饶。全移会稽郡，不散浙江潮。夏禹犹卑室，秦皇尚断桥。宛然山水趣，谁道故乡遥。
观会稽图
作者：褚朝阳
朝代：唐

良使求图籍，工人巧思饶。
全移会稽郡，不散浙江潮。
夏禹犹卑室，秦皇尚断桥。
宛然山水趣，谁道故乡遥。
（见孔延之《会稽掇英总集》卷十五）。
五絲
作者：褚朝陽
朝代：唐

越人傳楚俗，截竹競縈絲。
水底深休也，日中遠賀之。
章施文勝質，列匹美於姬。
錦繡侔新段，羔羊寢舊詩。
但誇端午節，誰薦屈原祠。
把酒時伸奠，汨羅空遠而。
五絲
作者：褚朝陽
朝代：唐

越人傳楚俗，截竹競縈絲。水底深休也，日中還賀之。
章施文勝質，列匹美于姬。錦繡侔新段，羔羊寢舊詩。
但誇端午節，誰薦屈原祠。把酒時伸奠，汨羅空遠而。
五絲
作者：褚朝陽
朝代：唐

越人傳楚俗，截竹競縈絲。水底深休也，日中還賀之。章施文勝質，列匹美於姬。錦繡侔新段，羔羊寢舊詩。但誇端午節，誰薦屈原祠。把酒時伸奠，汨羅空遠而。
奉上徐中書
作者：褚朝陽
朝代：唐

中禁仙池越鳳凰，池邊詞客紫薇郎。既能作頌雄風起，何不時吹蘭蕙香。
登聖善寺閣
作者：褚朝陽
朝代：唐

飛閣青霞裏，先秋獨早涼。
天花映窗近，月桂拂簷香。
華岳三峰小，黃河一帶長。
空間指歸路，煙際有垂楊。
登聖善寺閣
作者：褚朝陽
朝代：唐

飛閣青霞裏，先秋獨早涼。天花映窗近，月桂拂簷香。
華嶽三峰小，黃河一帶長。空間指歸路，煙際有垂楊。
登聖善寺閣
作者：褚朝陽
朝代：唐

飛閣青霞裡，先秋獨早涼。天花映窗近，月桂拂簷香。華嶽三峰小，黃河一帶長。空間指歸路，煙際有垂楊。
觀會稽圖
作者：褚朝陽
朝代：唐

良使求圖籍，工人巧思饒。
全移會稽郡，不散浙江潮。
夏禹猶卑室，秦皇尚斷橋。
宛然山水趣，誰道故鄉遙。
（見孔延之《會稽掇英總集》卷十五）。
奉和聖制送張說上集賢學士賜宴
作者：褚琇
朝代：唐

講習延東觀，趨陪盛北宮。惟師恢帝則，敷教葉天工。宣室恩嘗異，金華禮更崇。洞門清永日，華綬接微風。萐降堯廚翠，榴開舜酒紅。文思光萬宇，高議待升中。
奉和圣制送张说上集贤学士赐宴
作者：褚秀
朝代：唐
体裁：五言排律

讲习延东观，趋陪盛北宫。惟师恢帝则，敷教叶天工。宣室恩尝异，金华礼更崇。洞门清永日，华绶接微风。萐降尧厨翠，榴开舜酒红。文思光万宇，高议待升中。
奉和聖製送張說上集賢學士賜宴
作者：褚秀
朝代：唐

講習延東觀，趨陪盛北宮。
惟師恢帝則，敷教叶天工。
宣室恩嘗異，金華禮更崇。
洞門清永日，華綬接微風。
萐降堯廚翠，榴開舜酒紅。
文思光萬宇，高議待升中。
南徐晚望
作者：褚載
朝代：唐

芳草鋪香晚岸晴，岸頭含醉去來行。僧歸岳外殘鐘寺，
如今未免風塵役，寧敢匆匆便濯纓。
南徐晚望
作者：褚載
朝代：唐

芳草鋪香晚岸晴，岸頭含醉去來行。
僧歸岳外殘鐘寺，日下江邊調角城。
入浙孤帆知楚信，過淮疎雨帶潮聲。
如今未免風塵役，寧敢怱怱便濯纓。
南徐晚望
作者：褚載
朝代：唐

芳草鋪香晚岸晴，岸頭含醉去來行。僧歸嶽外殘鐘寺，如今未免風塵役，寧敢匆匆便濯纓。
句
作者：褚載
朝代：唐

相逢多是醉醺然，應有囊中子母錢。
有興欲沽紅麴酒，無人同上翠旌樓。
星斗離披煙靄收，玉蟾蜍耀海東頭。
鹿胎冠子水晶簪，長嘯欹眠紫桂陰。
躞蹀馬搖金絡腦，嬋娟人墜玉搔頭。
狂歌放飲渾成性，知道逍遙出俗籠。
除却洛陽才子後，更誰封恨弔懷沙。
蓮浦浪澄堪倚釣，柳堤風煖好垂鞭。
上馬等閑銷白日，出門輕薄倚黃金。
淨名方丈雖然病，曼倩年涯未有多。
句
作者：褚載
朝代：唐

相逢多是醉醺然，應有囊中子母錢。有興欲沽紅麴酒，無人同上翠旌樓。星斗離披煙靄收，玉蟾蜍耀海東頭。鹿胎冠子水晶簪，長嘯欹眠紫桂陰。躞蹀馬搖金絡腦，嬋娟人墜玉搔頭。狂歌放飲渾成性，知道逍遙出俗籠。除卻洛陽才子後，更誰封恨吊懷沙。蓮浦浪澄堪倚釣，柳堤風暖好垂鞭。上馬等閒銷白日，出門輕薄倚黃金。淨名方丈雖然病，曼倩年涯未有多。
吊秦叟
作者：褚載
朝代：唐

市西樓店金千秤，渭北田園粟萬鐘。兒被殺傷妻被虜，一身隨駕到三峰。
定鼎門
作者：褚載
朝代：唐

郟鄏城高門倚天，九重蹤跡尚依然。須知道德無關鎖，一閉乾坤一萬年。
弔秦叟
作者：褚載
朝代：唐

市西樓店金千秤，渭北田園粟萬鍾。
兒被殺傷妻被虜，一身隨駕到三峰。
投節度邢公
作者：褚載
朝代：唐

西風昨夜墜紅蘭，一宿郵亭事萬般。無地可耕歸不得，一卷新書滿懷淚，頻來門館訴饑寒。
投節度邢公
作者：褚載
朝代：唐

西風昨夜墜紅蘭，一宿郵亭事萬般。
無地可耕歸不得，有恩堪報死何難。
流年怕老看將老，百計求安未得安。
一卷新書滿懷淚，頻來門館訴飢寒。
曉感
作者：褚載
朝代：唐

曉鼓冬冬星漢微，佩金鳴玉鬥光輝。出門各自爭岐路，
故園華表高高在，可得不如丁令威。
曉感
作者：褚載
朝代：唐

曉鼓鼕鼕星漢微，佩金鳴玉鬥光輝。出門各自爭岐路，故園華表高高在，可得不如丁令威。
曉感
作者：褚載
朝代：唐

曉鼓鼕鼕星漢微，佩金鳴玉鬬光輝。
出門各自爭岐路，至老何人免是非。
大道不應由曲取，浮生還要畧知機。
故園華表高高在，可得不如丁令威。
曉發
作者：褚載
朝代：唐

貪路貪名須早發，枕前無計暫裴回。才聞雞唱呼童起，朝朝陌上侵星去，待得酬身了便回。
曉發
作者：褚載
朝代：唐

貪路貪名須早發，枕前無計暫裴回。
纔聞雞唱呼童起，已有鈴聲過驛來。
衣溼乍驚霑霧露，馬行仍未見塵埃。
朝朝陌上侵星去，待得酬身了便回。
瀑布
作者：褚載
朝代：唐

瀉霧傾煙撼撼雷，滿山風雨助喧豗。爭知不是青天闕，撲下銀河一半來。
移石
作者：褚載
朝代：唐

嶙峋一片溪中石，恰稱幽人彈素琴。浪浸多年苔色在，不是不堪為器用，都緣良匠未留心。
移石
作者：褚載
朝代：唐

磷𥒘一片溪中石，恰稱幽人彈素琴。
浪侵多年苔色在，洗來今日碏痕深。
磨看粹色何殊玉，敲有奇聲直異金。
不是不堪爲器用，都緣良匠未留心。
賀趙觀文重試及第
作者：褚載
朝代：唐

一枝仙桂兩回春。始覺文章可致身。已把色絲要上第，今日街頭看禦榜，大能榮耀苦心人。
賀趙觀文重試及第
作者：褚載
朝代：唐

一枝仙桂兩回春，始覺文章可致身。
已把色絲要上第，又將彩筆冠羣倫。
龍泉再淬方知利，火浣重燒轉更新。
今日街頭看御牓，大能榮耀苦心人。
贈道士
作者：褚載
朝代：唐

簪星曳月下蓬壺，曾見東皋種白榆。六甲威靈藏瑞檢，聞說葛陂風浪惡，許騎青鹿從行無。
贈道士
作者：褚載
朝代：唐

簪星曳月下蓬壺，曾見東臯種白榆。
六甲威靈藏瑞檢，五龍雷電遶霜都。
惟教鶴探丹丘信，不使人窺太乙爐。
聞說葛陂風浪惡，許騎青鹿從行無。
長城
作者：褚載
朝代：唐

秦築長城比鐵牢，蕃戎不敢過臨洮。焉知萬裡連雲色，不及堯階三尺高。
長城
作者：褚載
朝代：唐

秦築長城比鐵牢，蕃戎不敢過臨洮。
焉知萬里連雲色，不及堯階三尺高。
陳倉驛
作者：褚載
朝代：唐

錦翼花冠安在哉，雄飛雌伏盡塵埃。一雙童子應惆悵，不見真人更獵來。
雲
作者：褚載
朝代：唐

盡日看雲首不回，無心都大似無才。
可憐光彩一片玉，萬里晴天何處來。
雲
作者：褚載
朝代：唐

盡日看雲首不回，無心都大似無才。可憐光采一片玉，萬裡晴天何處來。
雲
作者：褚載
朝代：唐

盡日看雲首不回，無心都大似無才。
可憐光采一片玉，萬里晴天何處來。
鶴
作者：褚載
朝代：唐

欲洗霜翎下澗邊，却嫌菱刺汚香泉。
沙鷗浦鴈應驚訝，一舉扶搖直上天。
鶴
作者：褚載
朝代：唐

欲洗霜翎下澗邊，卻嫌菱刺汙香泉。沙鷗浦雁應驚訝，一舉扶搖直上天。
云
作者：褚载
朝代：唐

尽日看云首不回，无心都大似无才。可怜光彩一片玉，万里晴天何处来？
云（一作杜牧诗）
作者：褚载
朝代：唐

尽日看云首不回，无心都大似无才。可怜光采一片玉，万里晴天何处来。
南徐晚望
作者：褚载
朝代：唐

芳草铺香晚岸晴，岸头含醉去来行。
僧归岳外残钟寺，如今未免风尘役，宁敢匆匆便濯缨。
南徐晚望
作者：褚载
朝代：唐

芳草铺香晚岸晴，岸头含醉去来行。
僧归岳外残钟寺，日下江边调角城。
入浙孤帆知楚信，过淮疎雨带潮声。
如今未免风尘役，宁敢怱怱便濯缨。
南徐晚望
作者：褚载
朝代：唐
体裁：七言律诗

芳草铺香晚岸晴，岸头含醉去来行。僧归岳外残钟寺，日下江边调角城。入浙孤帆知楚信，过淮疏雨带潮声。如今未免风尘役，宁敢匆匆便濯缨。
句
作者：褚载
朝代：唐

相逢多是醉醺然，应有囊中子母钱。
有兴欲沽红曲酒，无人同上翠旌楼。
星斗离披烟霭收，玉蟾蜍耀海东头。
鹿胎冠子水晶簪，长啸欹眠紫桂阴。
躞蹀马摇金络脑，婵娟人坠玉搔头。
狂歌放饮浑成性，知道逍遥出俗笼。
除却洛阳才子后，更谁封恨吊怀沙。
莲浦浪澄堪倚钓，柳堤风暖好垂鞭。
上马等閒销白日，出门轻薄倚黄金。
净名方丈虽然病，曼倩年涯未有多。
句
作者：褚载
朝代：唐

相逢多是醉醺然，应有囊中子母钱。有兴欲沽红曲酒，无人同上翠旌楼。星斗离披烟霭收，玉蟾蜍耀海东头。鹿胎冠子水晶簪，长啸欹眠紫桂阴。躞蹀马摇金络脑，婵娟人坠玉搔头。狂歌放饮浑成性，知道逍遥出俗笼。除却洛阳才子后，更谁封恨吊怀沙。莲浦浪澄堪倚钓，柳堤风煖好垂鞭。上马等闲销白日，出门轻薄倚黄金。净名方丈虽然病，曼倩年涯未有多。
句
作者：褚载
朝代：唐

相逢多是醉醺然，应有囊中子母钱。
有兴欲沽红曲酒，无人同上翠旌楼。
星斗离披烟霭收，玉蟾蜍耀海东头。
鹿胎冠子水晶簪，长啸欹眠紫桂阴。
躞蹀马摇金络脑，婵娟人坠玉搔头。
狂歌放饮浑成性，知道逍遥出俗笼。
除却洛阳才子后，更谁封恨弔怀沙。
莲浦浪澄堪倚钓，柳堤风暖好垂鞭。
上马等闲销白日，出门轻薄倚黄金。
净名方丈虽然病，曼倩年涯未有多。
句
作者：褚载
朝代：唐

相逢多是醉醺然，应有囊中子母钱。（下见《海录碎事》）有兴欲沽红曲酒，无人同上翠旌楼。星斗离披烟霭收，玉蟾蜍耀海东头。（《月诗》）鹿胎冠子水晶簪，长啸欹眠紫桂阴。（《送道士》）躞蹀马摇金络脑，婵娟人坠玉搔头。狂歌放饮浑成性，知道逍遥出俗笼。除却洛阳才子后，更谁封恨吊怀沙。莲浦浪澄堪倚钓，柳堤风暖好垂鞭。上马等闲销白日，出门轻薄倚黄金。（《少年行》）净名方丈虽然病，曼倩年涯未有多。
定鼎门
作者：褚载
朝代：唐
体裁：七言绝句

郏鄏城高门倚天，九重踪迹尚依然。须知道德无关锁，一闭乾坤一万年。
定鼎门
作者：褚载
朝代：唐

郏鄏城高门倚天，九重踪迹尚依然。
须知道德无关锁，一闭干坤一万年。
弔秦叟
作者：褚载
朝代：唐
体裁：七言绝句

市西楼店金千秤，渭北田园粟万钟。儿被杀伤妻被虏，一身随驾到三峰。
投节度邢公
作者：褚载
朝代：唐

西风昨夜坠红兰，一宿邮亭事万般。
无地可耕归不得，一卷新书满怀泪，频来门馆诉饥寒。
投节度邢公
作者：褚载
朝代：唐
体裁：七言律诗

西风昨夜坠红兰，一宿邮亭事万般。无地可耕归不得，有恩堪报死何难。流年怕老看将老，百计求安未得安。一卷新书满怀泪，频来门馆诉饥寒。
晓发
作者：褚载
朝代：唐
体裁：七言律诗

贪路贪名须早发，枕前无计暂裴回。才闻鸡唱呼童起，已有铃声过驿来。衣湿乍惊沾雾露，马行仍未见尘埃。朝朝陌上侵星去，待得酬身了便回。
晓发
作者：褚载
朝代：唐

贪路贪名须早发，枕前无计暂裴回。
才闻鸡唱呼童起，朝朝陌上侵星去，待得酬身了便回。
晓发
作者：褚载
朝代：唐

贪路贪名须早发，枕前无计暂裴回。
纔闻鸡唱呼童起，已有铃声过驿来。
衣湿乍惊霑雾露，马行仍未见尘埃。
朝朝陌上侵星去，待得酬身了便回。
晓感
作者：褚载
朝代：唐

晓鼓冬冬星汉微，佩金鸣玉斗光辉。
出门各自争岐路，故园华表高高在，可得不如丁令威。
晓感
作者：褚载
朝代：唐

晓鼓冬冬星汉微，佩金鸣玉斗光辉。出门各自争岐路，至老何人免是非。大道不应由曲取，浮生还要略知机。故园华表高高在，可得不如丁令威。
晓感
作者：褚载
朝代：唐

晓鼓冬冬星汉微，佩金鸣玉鬬光辉。
出门各自争岐路，至老何人免是非。
大道不应由曲取，浮生还要畧知机。
故园华表高高在，可得不如丁令威。
晓感
作者：褚载
朝代：唐

晓鼓鼕鼕星汉微，佩金鸣玉斗光辉。出门各自争岐路，至老何人免是非。大道不应由曲取，浮生还要略知机。故园华表高高在，可得不如丁令威。
瀑布
作者：褚载
朝代：唐

泻雾倾烟撼撼雷，满山风雨助喧豗.争知不是青天阙，扑下银河一半来。
瀑布
作者：褚载
朝代：唐
体裁：七言绝句

泻雾倾烟撼撼雷，满山风雨助喧豗。争知不是青天阙，扑下银河一半来。
移石
作者：褚载
朝代：唐

嶙峋一片溪中石，恰称幽人弹素琴。
浪浸多年苔色在，不是不堪为器用，都缘良匠未留心。
移石
作者：褚载
朝代：唐

嶙峋一片溪中石，恰称幽人弹素琴。浪浸多年苔色在，洗来今日碏痕深。磨看粹色何殊玉，敲有奇声直异金。不是不堪为器用，都缘良匠未留心。
移石
作者：褚载
朝代：唐

磷？一片溪中石，恰称幽人弹素琴。浪侵多年苔色在，洗来今日碏痕深。磨看粹色何殊玉，敲有奇声直异金。不是不堪为器用，都缘良匠未留心。
移石
作者：褚载
朝代：唐
体裁：七言律诗

磷�一片溪中石，恰称幽人弹素琴。浪侵多年苔色在，洗来今日碏痕深。磨看粹色何殊玉，敲有奇声直异金。不是不堪为器用，都缘良匠未留心。
移石
作者：褚载
朝代：唐

磷𥒘一片溪中石，恰称幽人弹素琴。
浪侵多年苔色在，洗来今日碏痕深。
磨看粹色何殊玉，敲有奇声直异金。
不是不堪为器用，都缘良匠未留心。
贺赵观文重试及第
作者：褚载
朝代：唐

一枝仙桂两回春。
始觉文章可致身。
已把色丝要上第，今日街头看御榜，大能荣耀苦心人。
贺赵观文重试及第
作者：褚载
朝代：唐

一枝仙桂两回春。始觉文章可致身。已把色丝要上第，又将彩笔冠群伦。龙泉再淬方知利，火浣重烧转更新。今日街头看御榜，大能荣耀苦心人。
贺赵观文重试及第
作者：褚载
朝代：唐

一枝仙桂两回春，始觉文章可致身。
已把色丝要上第，又将彩笔冠羣伦。
龙泉再淬方知利，火浣重烧转更新。
今日街头看御牓，大能荣耀苦心人。
贺赵观文重试及第
作者：褚载
朝代：唐

一枝仙桂两回春，始觉文章可致身。已把色丝要上第，又将彩笔冠群伦。龙泉再淬方知利，火浣重烧转更新。今日街头看御榜，大能荣耀苦心人。
赠道士
作者：褚载
朝代：唐
体裁：七言律诗

簪星曳月下蓬壶，曾见东皋种白榆。六甲威灵藏瑞检，五龙雷电绕霜都。惟教鹤探丹丘信，不使人窥太乙炉。闻说葛陂风浪恶，许骑青鹿从行无。
赠道士
作者：褚载
朝代：唐

簪星曳月下蓬壶，曾见东皋种白榆。
六甲威灵藏瑞检，五龙雷电遶霜都。
惟教鹤探丹丘信，不使人窥太乙炉。
闻说葛陂风浪恶，许骑青鹿从行无。
赠道士
作者：褚载
朝代：唐

簪星曳月下蓬壶，曾见东皋种白榆。
六甲威灵藏瑞检，闻说葛陂风浪恶，许骑青鹿从行无。
长城
作者：褚载
朝代：唐
体裁：诗

秦筑长城比铁牢，蕃戎不敢过临洮。焉知万里连云色，不及尧阶三尺高。
陈仓驿
作者：褚载
朝代：唐
体裁：七言绝句

锦翼花冠安在哉，雄飞雌伏尽尘埃。一双童子应惆怅，不见真人更猎来。
鹤
作者：褚载
朝代：唐

欲洗霜翎下涧边，却嫌菱刺汚香泉。
沙鸥浦鴈应惊讶，一举扶摇直上天。
鹤
作者：褚载
朝代：唐
体裁：七言绝句

欲洗霜翎下涧边，却嫌菱刺污香泉。沙鸥浦雁应惊讶，一举扶摇直上天。
奉和行經破薛舉戰地應詔
作者：褚遂良
朝代：唐

王功先美化，帝略蘊戎昭。
魚驪（友人蔣禮來同志謂當作魚麗，本《左傳》。
）入丹浦，龍戰起鳴條。
長劍星光落，高旗月影搖。
（《翰林學士集》此句缺「摇」字。
）昔往摧勍寇，今巡奏短簫。
旌門麗霜景，帳殿含秋飇。
□池水未結，（「□池」，《翰林學士集》作「□沲」，上字下半殘存，疑爲「河」字。
）官渡柳初凋。
邊烽夕霧卷，關陳曉雲銷。
鴻名兼轍跡，至聖俯唐堯。
睿藻煙霞焕，天聲宮羽調。
平分共飲德，率土更聞韶。
（以上三詩載《武林往哲遺著》。
）（以上三詩皆出日本尾張國真福寺藏唐卷子本《翰林學士集》。
此集清末田貴陽陳田攜歸影刻傳世。
）。
奉和行经破薛举战地应诏
作者：褚遂良
朝代：唐
体裁：五言排律

王功先美化，帝略蕴戎昭。鱼骊入丹浦，龙战起鸣条。长剑星光落，高旗月影摇。昔往摧勍寇，今巡奏短箫。旌门丽霜景，帐殿含秋飙。河池水未结，官渡柳初凋。边烽夕雾卷，关陈晓云销。鸿名兼辙迹，至圣俯唐尧。睿藻烟霞焕，天声宫羽调。平分共饮德，率土更闻韶。
奉和行经破薛举战地应诏
作者：褚遂良
朝代：唐

王功先美化，帝略蕴戎昭。
鱼骊（友人蒋礼来同志谓当作鱼丽，本《左传》。
）入丹浦，龙战起鸣条。
长剑星光落，高旗月影摇。
（《翰林学士集》此句缺「摇」字。
）昔往摧勍寇，今巡奏短箫。
旌门丽霜景，帐殿含秋飇。
□池水未结，（「□池」，《翰林学士集》作「□沲」，上字下半残存，疑为「河」字。
）官渡柳初凋。
边烽夕雾卷，关陈晓云销。
鸿名兼辙迹，至圣俯唐尧。
睿藻烟霞焕，天声宫羽调。
平分共饮德，率土更闻韶。
（以上三诗载《武林往哲遗着》。
）（以上三诗皆出日本尾张国真福寺藏唐卷子本《翰林学士集》。
此集清末田贵阳陈田携归影刻传世。
）。
安德山池宴集
作者：褚遂良
朝代：唐

伏枥丹霞外，遮园焕景舒。
行云泛层阜，蔽月下清渠。
亭中奏赵瑟，席上舞燕裾。
花落春莺晚，风光夏叶初。
良朋比兰蕙，雕藻迈琼琚。
独有狂歌客，来承欢宴余。
安德山池宴集
作者：褚遂良
朝代：唐
体裁：五言排律

伏枥丹霞外，遮园焕景舒。行云泛层阜，蔽月下清渠。亭中奏赵瑟，席上舞燕裾。花落春莺晚，风光夏叶初。良朋比兰蕙，雕藻迈琼琚。独有狂歌客，来承欢宴馀。
安德山池宴集
作者：褚遂良
朝代：唐

伏櫪丹霞外，遮園煥景舒。行雲泛層阜，蔽月下清渠。亭中奏趙瑟，席上舞燕裾。花落春鶯晚，風光夏葉初。良朋比蘭蕙，雕藻邁瓊琚。獨有狂歌客，來承歡宴餘。
春日侍宴望海应诏
作者：褚遂良
朝代：唐
体裁：五言排律

从军渡蓬海，万里正苍苍。萦波回地轴，激浪上天潢。夕云类鹏徙，春涛疑盖张。天吴静无际，金驾俨成行。戈船凌白日，鞭石耿虹梁。电举朝宗外，风驱韩貊乡。之罘初播雨，辽碣始分光。麾城湛□□，□□□□□。同文渐边服，入塞伫歌倡。
春日侍宴望海应诏
作者：褚遂良
朝代：唐

从军渡蓬海，万里正苍苍。
萦波迴地轴，激浪上天潢。
夕云类鹏徙，春涛疑盖张。
天吴静无际，金驾俨成行。
戈船凌白日，鞭石[耿]（秋）虹梁。
电举[朝]（潮）宗外，风驱韩貊乡。
之罘初播雨，辽碣始分光。
麾城湛□□，□□□□□。
同文渐边服，入塞伫歌倡。
（据《翰林学士集》校改。
）。
春日侍宴望海應詔
作者：褚遂良
朝代：唐

從軍渡蓬海，萬里正蒼蒼。
縈波迴地軸，激浪上天潢。
夕雲類鵬徙，春濤疑蓋張。
天吳静無際，金駕儼成行。
戈船凌白日，鞭石[耿]（秋）虹梁。
電舉[朝]（潮）宗外，風驅韓貊鄉。
之罘初播雨，遼碣始分光。
麾城湛□□，□□□□□。
同文漸邊服，入塞佇歌倡。
（據《翰林學士集》校改。
）。
湘潭偶題詩
作者：褚遂良
朝代：唐

遠山酋萃（友人蔣禮垗同志謂當作「𡺚崒」。
）翠凝烟，爛漫桐花二月天。
游徧九衢燈火夜，歸來月挂海棠前。
（此詩載《槐廬叢書》、《金石錄補》卷二十二。
《全唐詩續補遺》卷一據《佘山詩話》錄此詩，今刪去。
首句「酋萃」二字，《佘山詩話》正作「𡺚崒」，與蔣說合。
明陳繼儒《妮古錄》卷一謂宋咸淳中邑令趙必穆於池中得斷碑，上刻此詩。
首句二字亦作「𡺚崒」。
錄此詩後云「餘皆莫辨」。
）（〖1〗《槐廬叢書》、《金石錄補》按此爲褚遂良貶潭州都督時所作。
）。
湘潭偶题诗
作者：褚遂良
朝代：唐
体裁：七言绝句

远山酋萃翠凝烟，烂漫桐花二月天。游遍九衢灯火夜，归来月挂海棠前。
湘潭偶题诗
作者：褚遂良
朝代：唐

远山酋萃（友人蒋礼垗同志谓当作「𡺚崒」。
）翠凝烟，烂漫桐花二月天。
游徧九衢灯火夜，归来月挂海棠前。
（此诗载《槐庐丛书》、《金石录补》卷二十二。
《全唐诗续补遗》卷一据《畲山诗话》录此诗，今删去。
首句「酋萃」二字，《畲山诗话》正作「𡺚崒」，与蒋说合。
明陈继儒《妮古录》卷一谓宋咸淳中邑令赵必穆于池中得断碑，上刻此诗。
首句二字亦作「𡺚崒」。
录此诗后云「余皆莫辨」。
）（〖1〗《槐庐丛书》、《金石录补》按此为褚遂良贬潭州都督时所作。
）。
辽东侍宴山夜临秋同赋临韵应诏
作者：褚遂良
朝代：唐
体裁：五言排律

涿野轩皇陈，丹浦帝尧心。弯弧射封豕，解网纵前禽。凭高御爽节，流月扬清阴。雾匝长城险，云归渤澥深。翻垗入层汉，落雁警遥岑。露条疏更响，凉蝉寂不吟。三韩初静乱，八桂始披襟。商飙泛轻武，自涧引衣簪。酒漾投川醁，歌传芳树音。边烽良永□，麾旆竦成林。
辽东侍宴山夜临秋同赋临韵应诏
作者：褚遂良
朝代：唐

涿野轩皇陈，丹浦帝尧心。
弯弧射封豕，解网纵前禽。
慿高御爽节，流月扬清阴。
雾匝长城险，云归渤澥深。
飜垗入层汉，落雁警遥岑。
露条疏更响，凉蝉寂不吟。
三韩初静乱，八桂始披襟。
商飚泛轻武，自涧引衣簮。
酒漾投川醁，歌传芳树音。
边烽良永□，麾旆竦成林。
遼東侍宴山夜臨秋同賦臨韻應詔
作者：褚遂良
朝代：唐

涿野軒皇陳，丹浦帝堯心。
彎弧射封豕，解網縱前禽。
慿高御爽節，流月揚清陰。
霧匝長城險，雲歸渤澥深。
飜垗入層漢，落雁警遥岑。
露條疏更響，涼蟬寂不吟。
三韓初静亂，八桂始披襟。
商飚泛輕武，自澗引衣簮。
酒漾投川醁，歌傳芳樹音。
邊烽良永□，麾旆竦成林。
送武补阙
作者：襄阳妓
朝代：唐
体裁：七言绝句

弄珠滩上欲销魂，独把离怀寄酒尊。无限烟花不留意，忍教芳草怨王孙。
诗
作者：襄阳旅殡举人
朝代：唐
体裁：古风

流水涓涓芹努芽，织乌西飞客还家。荒村无人作寒食，殡宫空对棠梨花。
诗
作者：襄阳旅殡举人
朝代：唐

流水涓涓芹努芽，织乌西飞客还家。
荒村无人作寒食，殡宫空对棠棃花。
送武補闕
作者：襄陽妓
朝代：唐

弄珠灘上欲銷魂，獨把離懷寄酒尊。無限煙花不留意，忍教芳草怨王孫。
詩
作者：襄陽旅殯舉人
朝代：唐

流水涓涓芹努芽，織烏西飛客還家。
荒村無人作寒食，殯宮空對棠棃花。
詩
作者：襄陽舉人
朝代：唐

流水涓涓芹努芽，織烏西飛客還家。荒村無人作寒食，殯宮空對棠梨花。
西施詩
作者：西施
朝代：唐

雲霞出沒羣峰外，鷗鳥浮沈一水間。
一自越兵齊振地，夢魂不到虎丘山。
西施詩
作者：西施
朝代：唐

雲霞出沒群峰外，鷗鳥浮沈一水間。一自越兵齊振地，夢魂不到虎丘山。
西施詩
作者：西施
朝代：唐

高花岩外曉相鮮，幽鳥雨中啼不歇。
紅雲飛過大江西，從此人間怨風月。
西施詩
作者：西施
朝代：唐

高花巖外曉相鮮，幽鳥雨中啼不歇。紅雲飛過大江西，從此人間怨風月。
西施诗
作者：西施
朝代：唐

云霞出没羣峰外，鸥鸟浮沈一水间。
一自越兵齐振地，梦魂不到虎丘山。
西施诗
作者：西施
朝代：唐
体裁：七言绝句

云霞出没群峰外，鸥鸟浮沈一水间。一自越兵齐振地，梦魂不到虎丘山。
西施诗
作者：西施
朝代：唐
体裁：七言绝句

高花岩外晓相鲜，幽鸟雨中啼不歇。红云飞过大江西，从此人间怨风月。
謝王軒
作者：西施
朝代：唐

妾自吳宮還越國，素衣千載無人識。當時心比金石堅，今日為君堅不得。
謝王軒
作者：西施
朝代：唐

妾自吳宮還越國，素衣千載無人識。
當時心比金石堅，今日爲君堅不得。
谢王轩
作者：西施
朝代：唐
体裁：七言绝句

妾自吴宫还越国，素衣千载无人识。当时心比金石坚，今日为君坚不得。
軒詩
作者：西施
朝代：唐

佳人去千載，溪山久寂寞。
野水浮白煙，巖花自開落。
猨鳥舊清音，風月閑樓閣。
無語立斜陽，幽情入天幕。
轩诗
作者：西施
朝代：唐

佳人去千载，溪山久寂寞。
野水浮白烟，岩花自开落。
猨鸟旧清音，风月闲楼阁。
无语立斜阳，幽情入天幕。
附：王軒題西施石詩
作者：西施
朝代：唐

嶺上千峰秀，江邊細草春。今逢浣紗石，不見浣紗人。
附：軒詩
作者：西施
朝代：唐

當時計拙笑將軍，何事安邦賴美人。一自仙葩入吳國，從茲越國更無春。
附：轩诗
作者：西施
朝代：唐
体裁：七言绝句

当时计拙笑将军，何事安邦赖美人。一自仙葩入吴国，从兹越国更无春。
题西施石诗
作者：西施
朝代：唐
体裁：五言绝句

岭上千峰秀，江边细草春。今逢浣纱石，不见浣纱人。
为哥舒翰歌
作者：西鄙人
朝代：唐

（天宝中，哥舒翰为安西节度使，控地数千里，甚着威令。
故西鄙人歌曰：）北斗七星高，哥舒夜带刀。
吐蕃总杀尽，更筑[丽]（西）重壕。
（《全唐诗》后二句作「至今窥牧马，不敢过临洮」。
《南部新书》庚）（据《太平广记》卷四九五引《干𦠆子》及《知不足斋丛书》本《南部新书》校改。
「哥舒」，《太平广记》作「歌舒翰」，衍一字。
）。
哥舒歌
作者：西鄙人
朝代：唐
体裁：诗

北斗七星高，哥舒夜带刀。至今窥牧马，不敢过临洮。
哥舒歌
作者：西鄙人
朝代：唐
体裁：五言绝句

北斗七星高，哥舒夜帶刀。至今窺牧馬，不敢過臨洮。
爲哥舒翰歌
作者：西鄙人
朝代：唐

（天寶中，哥舒翰爲安西節度使，控地數千里，甚著威令。
故西鄙人歌曰：）北斗七星高，哥舒夜帶刀。
吐蕃總殺盡，更築[麗]（西）重壕。
（《全唐詩》後二句作「至今窺牧馬，不敢過臨洮」。
《南部新書》庚）（據《太平廣記》卷四九五引《乾𦠆子》及《知不足齋叢書》本《南部新書》校改。
「哥舒」，《太平廣記》作「歌舒翰」，衍一字。
）。
江亭晚眺
作者：覺隱
朝代：唐

獨隱清江秋思長，晚潮初上水亭凉。
海門雲起雙巒暝，一抹銀花影夕陽。
（《古今圖書集成·職方典》七八五《安慶府部》）。
題壁
作者：觀梅女仙
朝代：唐

南枝向暖北枝寒。
一種春花有兩般，憑仗高樓莫吹笛。
大家留取倚闌看。
題壁
作者：觀梅女仙
朝代：唐

南枝向暖北枝寒，一種春花有兩般。憑仗高樓莫吹笛，大家留取倚闌看。
题壁
作者：观梅女仙
朝代：唐

南枝向暖北枝寒。
一种春花有两般，凭仗高楼莫吹笛。
大家留取倚阑看。
题壁
作者：观梅女仙
朝代：唐
体裁：七言绝句

南枝向暖北枝寒，一种春花有两般。凭仗高楼莫吹笛，大家留取倚阑看。
江亭晚眺
作者：觉隐
朝代：唐
体裁：七言绝句

独隐清江秋思长，晚潮初上水亭凉。海门云起双峦暝，一抹银花影夕阳。
江亭晚眺
作者：觉隐
朝代：唐

独隐清江秋思长，晚潮初上水亭凉。
海门云起双峦暝，一抹银花影夕阳。
（《古今图书集成·职方典》七八五《安庆府部》）。
句
作者：解叔祿
朝代：唐

千花苑外韶芳暖，一鳥山邊翠色寒。
句
作者：解叔禄
朝代：唐

千花苑外韶芳暖，一鸟山边翠色寒。
雁塔
作者：解彥融
朝代：唐

崢嶸徹倒景，刻峭俯無地。勇進攀有緣，即嶮恐迷墜。
窅然喪五蘊，蠢爾懷萬類。實際罔他尋，波羅必可致。
南山繚上苑，祇樹連岩翠。北斗臨帝城，扶宮切太清。
餐和裨日用，味道懿天明。綠野冷風浹，紫微佳氣晶。
馴禽演法要，忍草藉經行。本願從茲適，方知物世輕。
雁塔
作者：解彥融
朝代：唐

崢嶸徹倒景，刻峭俯無地。勇進攀有緣，即嶮恐迷墜。窅然喪五蘊，蠢爾懷萬類。實際罔他尋，波羅必可致。南山繚上苑，祇樹連巖翠。北斗臨帝城，扶宮切太清。餐和裨日用，味道懿天明。綠野冷風浹，紫微佳氣晶。馴禽演法要，忍草藉經行。本願從茲適，方知物世輕。
鴈塔
作者：解彥融
朝代：唐

崢嶸澈倒景，刻峭俯無地。
勇進攀有緣，即嶮恐迷墜。
窅然喪五蘊，蠢爾懷萬類。
實際罔他尋，波羅必可致。
南山繚上苑，祇樹連巖翠。
北斗臨帝城，扶宮切太清。
餐和裨日用，味道懿天明。
綠野冷風浹，紫微佳氣晶。
馴禽演法要，忍草藉經行。
本願從茲適，方知物世輕。
雁塔
作者：解彦融
朝代：唐

峥嵘彻倒景，刻峭俯无地。
勇进攀有缘，即崄恐迷坠。
窅然丧五蕴，蠢尔怀万类。
实际罔他寻，波罗必可致。
南山缭上苑，祇树连岩翠。
北斗临帝城，扶宫切太清。
餐和裨日用，味道懿天明。
绿野冷风浃，紫微佳气晶。
驯禽演法要，忍草藉经行。
本愿从兹适，方知物世轻。
鴈塔
作者：解彦融
朝代：唐
体裁：古风

峥嵘澈倒景，刻峭俯无地。勇进攀有缘，即崄恐迷坠。窅然丧五蕴，蠢尔怀万类。实际罔他寻，波罗必可致。南山缭上苑，祇树连岩翠。北斗临帝城，扶宫切太清。餐和裨日用，味道懿天明。绿野冷风浃，紫微佳气晶。驯禽演法要，忍草藉经行。本愿从兹适，方知物世轻。
奉和九月九日登慈恩寺浮图应制
作者：解琬
朝代：唐
体裁：五言律诗

瑞塔临初地，金舆幸上方。空边有清净，觉处无馨香。雨霁微尘敛，风秋定水凉。兹辰采仙菊，荐寿庆重阳。
奉和九月九日登慈恩寺浮圖應制
作者：解琬
朝代：唐

瑞塔臨初地，金輿幸上方。空邊有清淨，覺處無馨香。雨霽微塵斂，風秋定水涼。茲辰採仙菊，薦壽慶重陽。
奉和九月九日登慈恩寺浮圖應制
作者：解琬
朝代：唐

瑞塔臨初地，金輿幸上方。空邊有清淨，覺處無馨香。
雨霽微塵斂，風秋定水涼。茲辰采仙菊，薦壽慶重陽。
奉和九月九日登慈恩寺浮圖應制
作者：解琬
朝代：唐

瑞塔臨初地，金輿幸上方。
空邊有清淨，覺處無馨香。
雨霽微塵歛，風秋定水涼。
茲辰采仙菊，薦壽慶重陽。
晦日宴高氏林亭
作者：解琬
朝代：唐
体裁：五言律诗

主第簪裾出，王畿春照华。山亭一以眺，城阙带烟霞。横堤列锦帐，傍浦驻香车。欢娱属晦节，酩酊未还家。
晦日宴高氏林亭
作者：解琬
朝代：唐

主第簪裾出，王畿春照華。山亭一以眺，城闕帶煙霞。橫堤列錦帳，傍浦駐香車。歡娛屬晦節，酩酊未還家。
題菖蒲廢觀
作者：許三畏
朝代：唐

本是安期燒藥處，今來改作坐禪宮。數僧梵響滿樓月，我來不見修真客，卻得真如問遠公。
題菖蒲廢觀
作者：許三畏
朝代：唐

本是安期燒藥處，今來改作坐禪宮。
數僧梵響滿樓月，深谷猨聲半夜風。
金簡事移松閣逈，綵雲影散閬山空。
我來不見修真客，却得真如問遠公。
被召過少室
作者：許古
朝代：唐

老病無堪合退休，伊川久已得莬裘。
如今又上長安道，好被青山笑白頭。
（見道光十八年刊馬九功等纂《伊陽縣志》卷六）。
詠牛應制
作者：許圉師
朝代：唐

逸足還同驥，奇毛自偶麟。欲知花跡遠，雲影入天津。
上徐舍人鉉
作者：許堅
朝代：唐

幾宵烟日鎖樓臺，欲寄侯門薦禰才。
滿面塵埃人不識，謾隨流水出山來。
上徐舍人鉉
作者：許堅
朝代：唐

幾宵煙月鎖樓臺，欲寄侯門薦禰才。滿面塵埃人不識，謾隨流水出山來。
上舍人徐鉉
作者：許堅
朝代：唐

幾宵煙月鎖樓臺，欲寄侯門薦下才。滿面塵埃人不識，謾隨流水出山來。
句
作者：許堅
朝代：唐

卧久就慵伸雪項，少遲猶未整霜衣。
句
作者：許堅
朝代：唐

道既學不得，仙從何處來。臥久似慵伸雪項，立遲猶未整霜衣。（《病鶴》，
句
作者：許堅
朝代：唐

道既學不得，仙從何處來？臥久似慵伸雪項，立遲猶未整霜衣。
宿溧陽靈泉精舍僧以白字韻請留詩
作者：許堅
朝代：唐

近枕吳溪與越峰，前朝恩錫靈泉額。
竹林晴見雁塔高，石室增棲幾禪伯。
荒碑字沒秋苔深，古池香泛荷花白。
客有經年別故林，落日啼猿情脈脈。
小桃源（一題《入黟吟》。《輿地紀勝》二十作李白詩）（未詳其所自來，客遊於黟，樂之，作詩云云，遂家焉。今桃源洞有許氏，蓋其後裔云。或曰：堅即宣平，堅其名，宣平其字，未知是否。〖1〗）
作者：許堅
朝代：唐

黟邑桃源小，煙霞百里寬。
地多靈草木，人尚古衣冠。
市向晡時散，山經夜後寒。
吏閒民訟簡，秋菊露漙漙。
（康熙《徽州府志》十七《流寓傳》。
又見《黟縣志》十六）（〖1〗此說誤。
《太平廣記》卷二四引《續仙傳》謂許宣平爲景雲中人，許堅則爲南唐人，其間相隔二百餘年。
又本詩前已收李白名下，惟此多末二句。
）。
戢兵山
作者：許堅
朝代：唐

石鼓高懸藴大音，白雲峰頂始鋪金。
能來斯地鼓斯鼓，盡達曹溪聖祖心。
戢兵山（舊名石鼓山，在黟縣北十五里，高百仞，周十里，有石鼓、石人、石驢。相傳石鼓鳴即驢鳴，人哭而長官不利。後鑿其鼓破之，遂不復鳴。唐天寶六年改今名。）
作者：許堅
朝代：唐

石鼓高懸藴大音，白雲峯頂始鋪金。
能來斯地鼓斯鼓，盡達曹溪聖祖心。
游溧陽霞泉寺限白字
作者：許堅
朝代：唐

近枕吳溪與越峰，前朝恩賜雲泉額。
竹林晴見鴈塔高，石室曾棲幾禪伯。
荒碑字沒莓苔深，古池香泛荷花白。
客有經年別故林，落日啼猨情脉脉。
登遊齊山
作者：許堅
朝代：唐

星使南馳入楚重，此山偏得駐行蹤。落花滿地月華冷，寂寞舊山三四峰。
詩一首
作者：許堅
朝代：唐

祗應天上路，不爲下方開。
道既學不得，仙從何處來。
遊溧陽下山寺
作者：許堅
朝代：唐

地枕吳溪與越峰，前朝恩錫靈泉額。竹林晴見雁塔高，客有經年說別林，落日啼猿情脈脈。
遊溧陽下山寺
作者：許堅
朝代：唐

地枕吳溪與越峰，前朝恩錫靈泉額。
竹林晴見雁塔高，石室曾棲幾禪伯。
荒碑字沒秋苔深，古池香泛荷花白。
客有經年說別林，落日啼猨情脈脈。
遊溧陽霞泉寺限白字
作者：許堅
朝代：唐

近枕吳溪與越峰，前朝恩賜雲泉額。竹林晴見雁塔高，客有經年別故林，落日啼猿情脈脈。
題失
作者：許堅
朝代：唐

祇應天上路，不爲下方開。
道既學不得，仙從何處來。
（〖1〗按此詩見宋鄭文寶撰《江南餘載》卷下，《知不足齋叢書》本。
《全唐詩》卷七百五十七收許堅詩五首，又卷八百六十一仙卷亦收五首幷句，其中兩句曰「道既學不得，仙從何處來」。
即此詩之後兩句，蓋《全唐詩》缺其前半。
〖2〗《江南餘載》：許堅往來句曲廬阜之間，草裝布囊，或臥於野，或和衣浴澗中，蕭然不接人事，獨笑獨吟而已〖餘畧〗。
）。
題幽棲觀
作者：許堅
朝代：唐

仙翁上升去，丹井寄晴壑。山色接天臺，湖光照寥廓。玉洞絕無人，老檜猶棲鶴。我欲掣青蛇，他時沖碧落。
題幽棲觀
作者：許堅
朝代：唐

仙翁上昇去，丹井寄晴壑。
山色接天台，湖光照寥廓。
玉洞絕無人，老檜猶棲鶴。
我欲掣青蛇，他時沖碧落。
題扇
作者：許堅
朝代：唐

哦吟但寫胸中妙，飲酒能忘身後名。但願長閑有詩酒，一溪風月共清明。
題扇
作者：許堅
朝代：唐

哦吟但寫胸中妙，飲酒能忘身後名。
但願長閒有詩酒，一溪風月共清明。
題簡寂觀
作者：許堅
朝代：唐

嘗恨真風千載隠，洞天還得恣遊遨。
松楸古跡一壇靜，鸞鶴不來青漢高。
茅氏井寒丹亦化，玄宗碑斷夢曾勞。
分明有箇長生路，不向紅塵白二毛。
題義門胡氏華林書院
作者：許堅
朝代：唐

盡說靈蹤妨畫圖，幽奇高尚義羣居。
山林總是神仙隠，禮樂爰修周孔書。
解駕十年惟壯士，擔簦千里結名廬。
功成霄漢非常事，對此那堪不我欺。
題胡氏華林書院（題擬）
作者：許堅
朝代：唐

盡說靈蹤好畫圖，幽奇高尚義羣居。
山林總是神仙隱，禮樂爰修周孔書。
解駕十年惟壯士，担簦千里結名廬。
功成霄漢非常事，對此那堪不我欺。
（見宣統元年刊《甘竹胡氏十修族譜》，轉引自《文學遺產》一九八四年第三期刊謝先模《宋人佚詩一束》。
）。
題茅山觀
作者：許堅
朝代：唐

嘗恨清風千載鬱，洞天今得恣遊遨。松楸一色古壇靜，分明有個長生路，休向紅塵歎二毛。
題茅山觀
作者：許堅
朝代：唐

嘗恨清風千載鬱，洞天今得恣遊遨。
松楸一色古壇靜，鸞鶴不來青漢高。
茅氏井寒丹已化，玄宗碑斷夢仍勞。
分明有箇長生路，休向紅塵歎二毛。
題茅山觀
作者：許堅
朝代：唐

常恨清風千載鬱，洞天令得恣遊遨。松楸古色玉壇靜，分明有個長生路，休向紅塵歎二毛。
題茅山觀
作者：許堅
朝代：唐

常恨清風千載鬱，洞天令得恣遊遨。
松楸古色玉壇靜，鸞鶴不來青漢高。
茅氏井寒丹已化，玄宗碑斷夢仍勞。
分明有箇長生路，休向紅塵嘆二毛。
石季倫金穀園
作者：許堯佐
朝代：唐

石氏遺文在，淒涼見故園。輕風思奏樂，衰草憶行軒。
舞榭蒼苔掩，歌台落葉繁。斷雲歸舊壑，流水咽新源。
曲沼殘煙斂，叢篁宿鳥喧。唯餘池上月，猶似對金尊。
石季倫金谷園
作者：許堯佐
朝代：唐

石氏遺文在，淒涼見故園。輕風思奏樂，衰草憶行軒。舞榭蒼苔掩，歌臺落葉繁。斷雲歸舊壑，流水咽新源。曲沼殘煙斂，叢篁宿鳥喧。唯餘池上月，猶似對金尊。
西山吟
作者：許大
朝代：唐

自從明府歸仙後，出入塵寰直至今。不是藏名混時俗，賣藥沽酒要安心。
和陳元光平潮寇詩
作者：許天正
朝代：唐

抱磴從天上，驅車返嶺東。
氣昂無醜虜，策妙詘羣雄。
飛絮隨風散，餘氛響日鎔。
長戈收百甲，聚騎破千重。
落劒惟戎首，游繩繫脅從。
四野無堅壁，羣生未化融。
龍湖膏澤下，早晚徧枯窮。
和陳元光平潮寇詩
作者：許天正
朝代：唐

抱磴從天上，驅車返嶺東。氣昂無醜虜，策妙詘群雄。飛絮隨風散，餘氛向日鎔。長戈收百甲，聚騎破千重。落劍惟戎首，遊繩系脅從。四野無堅壁，群生未化融。龍湖膏澤下，早晚遍枯窮。
享文恭太子廟樂章
作者：許孟容
朝代：唐

觴牢具品，管弦有節。祝道寅恭，神儀昭晰。
桐珪早貴，象輅追設。磬達樂成，降歆豐潔。
享文恭太子廟樂章
作者：許孟容
朝代：唐

觴牢具品，管弦有節。
祝道寅恭，神儀昭晰。
桐珪早貴，象輅追設。
罄達樂成，降歆豐潔。
享文恭太子廟樂章
作者：許孟容
朝代：唐

觴牢具品，管絃有節。祝道寅恭，神儀昭晰。桐珪早貴，象輅追設。磬達樂成，降歆豐潔。
奉和武相公春曉聞鶯
作者：許孟容
朝代：唐

碧樹當窗啼曉鶯，間關入夢聽難成。千回萬囀盡愁思，疑是血魂哀困聲。
答權載之離合詩
作者：許孟容
朝代：唐

史才司秘府，文哲今超古。亦有擅風騷，六聯文墨曹。聖賢三代意，工藝千金字。化識從臣謠，人推仙閣吏。如登昆閬時，口誦靈真詞。孫簡下威鳳，系霜瓊玉枝。
荅權載之離合詩
作者：許孟容
朝代：唐

史才司秘府，文哲今超古。
亦有擅風騷，六聯文墨曹。
聖賢三代意，工藝千金字。
化識從臣謠，人推仙閣吏。
如登崑閬時，口誦靈真詞。
孫簡下威鳳，系霜瓊玉枝。
郊廟歌辭：享文敬太子廟樂章：請神
作者：許孟容
朝代：唐

觴牢具品，管磬有節。祝道夤恭，神儀昭晰。桐圭早貴，象輅追設。聲達樂成，降歆豐潔。
天關回到世吟
作者：許學士
朝代：唐

九霄雲路奇哉險，曾把沖身入太和。今日東歸渾似夢，望崖回首隔天波。
東洛貨丹
作者：許學士
朝代：唐

三千功滿去升天，一住人間數百年。
華表他時却歸日，滄溟應恐變桑田。
東洛貨丹
作者：許學士
朝代：唐

三千功滿去升天，一住人間數百年。
華表他時卻歸日，滄溟應恐變桑田。
東洛貨丹
作者：許學士
朝代：唐

三千功滿去昇天，一住人間數百年。華表他時卻歸日，滄溟應恐變桑田。
白雲寺
作者：許宏
朝代：唐

踏破苔痕一徑斑，白雲飛處見青山。不知浮世塵中客，幾個能知物外閑。
白雲寺
作者：許宏
朝代：唐

踏破苔痕一逕斑，白雲飛處見青山。
不知浮世塵中客，幾箇能知物外閑。
庵壁題詩
作者：許宣平
朝代：唐

隱居三十載，石室南山巔。靜夜玩明月，清朝飲碧泉。
樵人歌壟上，穀鳥戲岩前。樂矣不知老，都忘甲子年。
庵壁題詩
作者：許宣平
朝代：唐

隱居三十載，石室南山巔。靜夜玩明月，清朝飲碧泉。樵人歌壟上，穀鳥戲巖前。樂矣不知老，都忘甲子年。
庵壁題詩
作者：許宣平
朝代：唐

隱居三十載，石室南山巔。
靜夜翫明月，清朝飲碧泉。
樵人歌壠上，谷鳥戲巖前。
樂矣不知老，都忘甲子年。
見李白詩又吟
作者：許宣平
朝代：唐

一池荷葉衣無盡，兩畝黃精食有餘。又被人來尋討著，移庵不免更深居。
負薪行
作者：許宣平
朝代：唐

負薪朝出賣，沽酒日西歸。路人莫問歸何處，
負薪行
作者：許宣平
朝代：唐

負薪朝出賣，沽酒日西歸。
路人莫問歸何處，穿入白雲行翠微。
木蘭花
作者：許岷
朝代：唐

小庭日晚花零落，倚戶無聊妝臉薄。寶箏金鴨任生塵，有時覷著同心結，萬恨千愁無處說。當初不合盡饒伊，江南日暖芭蕉展，美人折得親裁剪。書成小簡寄情人，其中撚破相思字，卻恐郎疑蹤不似。若還猜妾倩人書，
木蘭花·一
作者：許岷
朝代：唐

小庭日晚花零落，倚戶無聊妝臉薄。
寶箏金鴨任生塵，繡畫工夫全放却。
有時覷著同心結，萬恨千愁無處說。
當初不合儘饒伊，贏得如今長恨別。
木蘭花·二
作者：許岷
朝代：唐

江南日暖芭蕉展，美人折得親裁翦。
畫成小簡寄情人，臨行更把輕輕撚。
其中撚破相思字，却恐郎疑蹤不似。
若還猜妾倩人書，誤了平生多少事。
日暮碧雲合
作者：許康佐
朝代：唐

日際愁陰生，天涯暮雲碧。
重重不辨蓋，沈沈乍如積。
林色黯疑暝，隟光俄已夕。
出岫且從龍，縈空寧觸石。
餘輝澹瑤草，浮影凝綺席。
時景詎能留，幾思輕尺璧。
日暮碧雲合
作者：許康佐
朝代：唐

日際愁陰生，天涯暮雲碧。重重不辨蓋，沉沉乍如積。林色黯疑暝，隙光俄已夕。出岫且從龍，縈空甯觸石。餘輝澹瑤草，浮影凝綺席。時景詎能留，幾思輕尺璧。
白雲起封中
作者：許康佐
朝代：唐

英英白雲起，呈瑞出封中。
表聖寧依地，逢時豈待風。
浮輝彌皎潔，流影更沖融。
自叶堯天美，誰言漢日同。
泥金光乍掩，檢玉氣俄通。
猶願非煙瑞，亭亭不散空。
白雲起封中
作者：許康佐
朝代：唐

英英白雲起，呈瑞出封中。表聖寧依地，逢時豈待風。浮輝彌皎潔，流影更沖融。自葉堯天美，誰言漢日同。泥金光乍掩，檢玉氣俄通。猶願非煙瑞，亭亭不散空。
中秋夜有懷
作者：許彬
朝代：唐

趨馳早晚休，一歲又殘秋。若只如今日，何難致白頭。滄波歸處遠，旅舍向邊愁。賴見前賢說，窮通不自由。
北遊夜懷
作者：許彬
朝代：唐

苦心終是否，捨此復無營。
已致歸成晚，非緣去有程。
館空吟向月，霜曙坐聞更。
住久誰相問，馳羸又獨行。
北遊夜懷
作者：許彬
朝代：唐

苦心終是否，舍此複無營。已致歸成晚，非緣去有程。館空吟向月，霜曙坐聞更。住久誰相問，馳羸又獨行。
同友人會裴明府縣樓
作者：許彬
朝代：唐

開閣雨吹塵，陶家揖上賓。湖山萬疊翠，汀樹一行春。景逼歸簷燕，歌喧已醉身。登臨興未足，喜有數年因。
寄懷孫處士
作者：許彬
朝代：唐

生平酌與吟，誰是見君心。
上國一歸去，滄波閑至今。
鐘繁秋寺遠，岸闊晚濤深。
疎放長如此，何人更得尋。
寄懷孫處士
作者：許彬
朝代：唐

生平酌與吟，誰是見君心。上國一歸去，滄波閑至今。鐘繁秋寺遠，岸闊晚濤深。疏放長如此，何人更得尋。
尋白石山人澗
作者：許彬
朝代：唐

路窮川島上，果值古仙家。陰洞長鳴磬，石泉寒泛花。莓苔深峭壁，煙靄積層崖。難見囊中術，人間有歲華。
府試萊城晴日望三山
作者：許彬
朝代：唐

不易識蓬瀛，憑高望有程。盤根出巨浸，遠色到孤城。隱隱排雲峻，層層就日明。淨收殘靄盡，浮動嫩嵐輕。縱目徒多暇，馳心累發誠。從容更何往，此路徹三清。
歸山夜發湖中
作者：許彬
朝代：唐

廣澤去無邊，夜程風信偏。
疎星遙抵浪，遠燒似迎船。
響嶽猿相次，翻空雁接連。
北歸家業就，深處更踰年。
歸山夜發湖中
作者：許彬
朝代：唐

廣澤去無邊，夜程風信偏。疏星遙抵浪，遠燒似迎船。響嶽猿相次，翻空雁接連。北歸家業就，深處更逾年。
湘江
作者：許彬
朝代：唐

孤舟方此去，嘉景稱于聞。煙盡九峰雪，雨生諸派雲。
沙寒鴻鵠聚，底極龜魚分。異日誰為侶，逍遙耕釣群。
湘江
作者：許彬
朝代：唐

孤舟方此去，嘉景稱於聞。煙盡九峰雪，雨生諸派雲。沙寒鴻鵠聚，底極龜魚分。異日誰為侶，逍遙耕釣群。
湘江
作者：許彬
朝代：唐

孤舟方此去，嘉景稱於聞。
煙盡九峰雪，雨生諸派雲。
沙寒鴻鵠聚，底極龜魚分。
異日誰爲侶，逍遙耕釣羣。
漢南懷友人
作者：許彬
朝代：唐

此身西復東，何計此相逢。
夢盡吳越水，恨深湘漢鐘。
積雲開去路，曙雪疊前峰。
誰即知非舊，憐君忽見容。
漢南懷友人
作者：許彬
朝代：唐

此身西複東，何計此相逢。夢盡吳越水，恨深湘漢鐘。積雲開去路，曙雪疊前峰。誰即知非舊，憐君忽見容。
經李翰林廬山屏風疊所居
作者：許彬
朝代：唐

放逐非多罪，江湖偶不回。深居應有謂，濟代豈無才。疊巘晴舒障，寒川暗動雷。誰能續高興，醉死一千杯。
經李翰林廬山屏風疊所居
作者：許彬
朝代：唐

放逐非多罪，江湖偶不廻。
深居應有謂，濟代豈無才。
疊巘晴舒障，寒川暗動雷。
誰能續高興，醉死一千杯。
荊山夜泊與親友遇
作者：許彬
朝代：唐

山海兩分歧，停舟偶此期。別來何限意，相見卻無詞。坐永神疑夢，愁多鬢欲絲。趨名易遲晚，此去莫經時。
送人下第歸江州
作者：許彬
朝代：唐

名高不俟召，操賦獻君門。偶屈應緣數，他人盡為冤。新春城外路，舊隱水邊村。歸去無勞久，知音待更論。
送人下第歸江州
作者：許彬
朝代：唐

名高不俟召，操賦獻君門。
偶屈應緣數，他人盡爲冤。
新春城外路，舊隱水邊村。
歸去無勞久，知音待更論。
送新羅客歸
作者：許彬
朝代：唐

君家滄海外，一別見何因。風土難知教，程途自致貧。浸天波色晚，橫吹鳥行春。明發千檣下，應為更遠人。
送新羅客歸
作者：許彬
朝代：唐

君家滄海外，一別見何因。
風土難知教，程途自致貧。
浸天波色晚，橫吹鳥行春。
明發千檣下，應爲更遠人。
送李處士歸山
作者：許彬
朝代：唐

舊山來復去，不與世人論。
得道書留篋，忘機酒滿尊。
溪軒松偃坐，石室水臨門。
應有頻相訪，相看坐到昏。
送李處士歸山
作者：許彬
朝代：唐

舊山來複去，不與世人論。得道書留篋，忘機酒滿尊。溪軒松偃坐，石室水臨門。應有頻相訪，相看坐到昏。
送蘇處士歸西山
作者：許彬
朝代：唐

南游何所為，一篋又空歸。守道安清世，無心換白衣。
深溪猿共暮，絕頂客來稀。早晚還相見，論詩更及微。
送蘇處士歸西山
作者：許彬
朝代：唐

南游何所爲，一篋又空歸。
守道安清世，無心換白衣。
深溪猿共暮，絕頂客來稀。
早晚還相見，論詩更及微。
送蘇處士歸西山
作者：許彬
朝代：唐

南遊何所為，一篋又空歸。守道安清世，無心換白衣。深溪猿共暮，絕頂客來稀。早晚還相見，論詩更及微。
遊頭陀寺上方
作者：許彬
朝代：唐

高步陟崔嵬，吟閑路惜回。寺從何代有，僧是梵宮來。
暮靄連沙積，餘霞逼檻開。更期招靜者，長嘯上方台。
遊頭陀寺上方
作者：許彬
朝代：唐

高步陟崔嵬，吟閑路惜回。寺從何代有，僧是梵宮來。暮靄連沙積，餘霞逼檻開。更期招靜者，長嘯上方臺。
遊頭陀寺上方
作者：許彬
朝代：唐

高步陟崔嵬，吟閑路惜迴。
寺從何代有，僧是梵宮來。
暮靄連沙積，餘霞逼檻開。
更期招靜者，長嘯上方臺。
酬簡寂熊尊師以趙員外廬山草堂見借
作者：許彬
朝代：唐

豈易投居止，廬山得此峰。主人曾已許，仙客偶相逢。顧己恩難答，窮經業未慵。還能勵僮僕，稍更補杉松。
重經漢南
作者：許彬
朝代：唐

分散多如此，人情豈自由。重來看月夕，不似去年秋。息慮雖孤寢，論空未識愁。須同醉鄉者，萬事付江流。
題故李賓客廬山草堂
作者：許彬
朝代：唐

難窮林下趣，坐使致君恩。術業行當代，封章動諫垣。已明邪佞跡，幾雪薜蘿冤。報主深知此，憂民詎可論。名將山共古，跡與道俱存。為謝重來者，何人更及門。
題故李賓客廬山草堂
作者：許彬
朝代：唐

難窮林下趣，坐使致君恩。
術業行當代，封章動諫垣。
已明邪佞迹，幾雪薜蘿冤。
報主深知此，憂民詎可論。
名將山共古，跡與道俱存。
爲謝重來者，何人更及門。
黔中書事
作者：許彬
朝代：唐

巴蜀水南偏，山窮塞壘寬。
歲時將近臘，草樹未知寒。
獨狖啼朝雨，羣牛向暮灘。
更聞蠻俗近，烽火不艱難。
黔中書事
作者：許彬
朝代：唐

巴蜀水南偏，山窮塞壘寬。歲時將近臘，草樹未知寒。獨狖啼朝雨，群牛向暮灘。更聞蠻俗近，烽火不艱難。
七夕賦詠成篇
作者：許敬宗
朝代：唐

一年抱怨嗟長別，七夕含態始言歸。飄飄羅襪光天步，所歎卻隨更漏盡，掩泣還弄昨宵機。
七夕賦詠成篇
作者：許敬宗
朝代：唐

一年抱怨嗟長別，七夕含態始言歸。
飄飄羅襪光天步，灼灼新妝鑒月輝。
情催巧笑開星靨，不惜呈露解雲衣。
所歎却隨更漏盡，掩泣還弄昨宵機。
五言七夕侍宴賦得歸衣飛機一首應詔
作者：許敬宗
朝代：唐

一年銜別怨，七夕始言歸。
破涕開新靨，微步登雲梯。
天迴兔漸沒，河曠鵲停飛。
那堪盡今夜，復往弄殘機。
（同前）（按：《全唐詩》卷三五據《唐詩紀事》錄《七夕賦詠成篇》，爲七律，中有四句與本詩相近，今人或疑七律爲後人僞作，實無的據。
七律見收於宋綬《歲時雜詠》〖見《古今歲時雜詠》卷二五〗。
詩句重用，古人多有。
今另作一首收入。
）。
五言侍宴延慶殿同賦別題得阿閣鳳應詔
作者：許敬宗
朝代：唐

帝臺凌紫霧，仙鳳下丹霄。
層巢依綺閣，清歌入洞簫。
逸彩桐[間]艷，浮聲竹外嬌。
自欣棲大廈，率儛爲聞韶。
（同前）（按：本詩原署：「銀青光祿大夫行右庶子高陽縣開國男弘文館學士臣許敬宗上。
」）。
五言侍宴延慶殿集同賦得花間鳥一首應詔
作者：許敬宗
朝代：唐

落花飛禁蓹，時鳥咔芳晨。
飄香入綺殿，流響度天津。
千笑千嬌切，一囀一驚新。
方知物華處，偏在上林春。
（同前）（按：本詩原署：「中書侍郎臣許敬宗上。
」）。
五言奉和詠棋應詔·一
作者：許敬宗
朝代：唐

魚麗新整陣，鸐□忽爭先。
八圍規破眼，略野務開邊。
分行漸雲布，亂點逐星連。
勝是精神得，非關品格懸。
五言奉和詠棋應詔·二
作者：許敬宗
朝代：唐

拂局初料敵，陰謀比用師。
觀形已決勝，怯下復徐思。
摶戰類相劫，圖全且自持。
宸襟協堯智，遊藝發初絲。
（同前）（按：本詩原署：「銀青光祿大夫行太子右庶子高陽縣開國男弘文館學士臣許敬宗上。
」以上許敬宗詩十七首，張步雲《唐代逸詩輯存》已收入。
）。
五言後池侍宴迴文詩一首應詔
作者：許敬宗
朝代：唐

凉氣澄佳序，碧沚澹遙空。
篁林下儀鳳，彩鷁間賓鴻。
蒼山帶落日，麗苑扇薰風。
長筵列廣醼，慶洽載恩隆。
（同前）（按：本詩原署與前詩同。
）。
五言遼東侍宴山夜臨秋同賦[臨]韻應詔
作者：許敬宗
朝代：唐

稽山騰禹計，姑射蕩堯心。
豈如臨碣石，軒衛警摐金。
轅門縈□水，大斾掩長岑。
復屬高秋夜，澄空素景臨。
層巖多麗色，幽澗有清音。
含星光淺瀨，褰霧靜疎林。
高明興睿賞，仁知輔冲襟。
湛露浮仙爵，凄風韻雅琴。
秋令生威遠，寒光被物深。
方懷草封禪，陪禮泰山陰。
（同前）（按：本詩原署：「太子右庶子高陽縣開國男弘文館學士臣許敬宗上。
」）。
侍宴莎冊宮應制得情字
作者：許敬宗
朝代：唐

三星希曙景，萬騎翊天行。
葆羽翻風隊，騰吹掩山楹。
暖日晨光淺，飛煙旦彩輕。
塞寒桃變色，冰斷箭流聲。
漸奏長安道，神皐動睿情。
侍宴莎冊宮應製得情字
作者：許敬宗
朝代：唐

三星希曙景，萬騎翊天行。葆羽翻風隊，騰吹掩山楹。暖日晨光淺，飛煙旦彩輕。塞寒桃變色，冰斷箭流聲。漸奏長安道，神皋動睿情。
冬日宴于庶子宅各賦一字得歸
作者：許敬宗
朝代：唐

倦游嗟落拓，短翮慕追飛。
周醪忽同醉，牙弦乃共揮。
油雲澹寒色，落景靄霜霏。
累日方投分，茲夕諒無歸。
冬日宴於庶子宅各賦一字得歸
作者：許敬宗
朝代：唐

倦遊嗟落拓，短翮慕追飛。周醪忽同醉，牙弦乃共揮。油雲澹寒色，落景靄霜霏。累日方投分，茲夕諒無歸。
句
作者：許敬宗
朝代：唐

白雪裝梅樹。
（見李壁《王荆文公詩箋注》卷二九《次韻王勝之詠雪》）。
同前擬
作者：許敬宗
朝代：唐

遊人倦蓬轉，鄉思逐雁來。偏想臨潭菊，芳蕊對誰開。
奉和七夕宴懸圃應制二首
作者：許敬宗
朝代：唐

牛閨臨淺漢，鸞駟涉秋河。兩懷縈別緒，一宿慶停梭。
星模鉛裏靨，月寫黛中蛾。奈許今宵度，長嬰離恨多。
婺閨期今夕，蛾輪泛淺潢。迎秋伴暮雨，待暝合神光。
薦寢低雲鬢，呈態解霓裳。喜中愁漏促，別後怨天長。
奉和七夕宴懸圃應制二首
作者：許敬宗
朝代：唐

牛閨臨淺漢，鸞駟涉秋河。兩懷縈別緒，一宿慶停梭。星模鉛裡靨，月寫黛中蛾。奈許今宵度，長嬰離恨多。婺閨期今夕，蛾輪泛淺潢。迎秋伴暮雨，待暝合神光。薦寢低雲鬢，呈態解霓裳。喜中愁漏促，別後怨天長。
奉和七夕宴懸圃應制二首·一
作者：許敬宗
朝代：唐

牛閨臨淺漢，鸞駟涉秋河。
兩懷縈別緒，一宿慶停梭。
星模鉛裏靨，月寫黛中蛾。
奈許今宵度，長嬰離恨多。
奉和七夕宴懸圃應制二首·二
作者：許敬宗
朝代：唐

婺閨期今夕，娥輪泛淺潢。
迎秋伴暮雨，待暝合神光。
薦寢低雲鬢，呈態解霓裳。
喜中愁漏促，別後怨天長。
奉和九月九日應制
作者：許敬宗
朝代：唐

爽氣申時豫，臨秋肆武功。太液榮光發，曾城佳氣融。紫霄寒暑麗，黃山極望通。講藝遵先fN，睹德暢宸衷。鷲嶺飛夏服，娥魄亂雕弓。汗浹鑣流赭，塵生埒散紅。飲羽驚開石，中葉遽凋叢。雁殫雲路靜，烏墜日輪空。九流參廣宴，萬宇抃恩隆。
奉和九月九日應制
作者：許敬宗
朝代：唐

爽氣申時豫，臨秋肆武功。
太液榮光發，曾城佳氣融。
紫霄寒暑麗，黃山極望通。
講藝遵先𮜿，覩德暢宸衷。
鷲嶺飛夏服，娥魄亂雕弓。
汗浹鑣流赭，塵生埓散紅。
飲羽驚開石，中葉遽凋叢。
雁殫雲路靜，烏墜日輪空。
九流參廣宴，萬宇抃恩隆。
奉和儀鸞殿早秋應制
作者：許敬宗
朝代：唐

睿想追嘉豫，臨軒御早秋。
斜暉麗粉壁，清吹肅朱樓。
高殿凝陰滿，雕窗豔曲流。
小臣參廣宴，大造諒難酬。
奉和儀鸞殿早秋應制
作者：許敬宗
朝代：唐

睿想追嘉豫，臨軒禦早秋。斜暉麗粉壁，清吹肅朱樓。高殿凝陰滿，雕窗豔曲流。小臣參廣宴，大造諒難酬。
奉和元日應制
作者：許敬宗
朝代：唐

天正開初節，日觀上重輪。
百靈滋景祚，萬玉慶惟新。
待旦敷玄造，韜旒御紫宸。
武帳臨光宅，文衛象鉤陳。
廣庭揚九奏，大帛麗三辰。
發生同化育，播物體陶鈞。
霜空澄曉氣，霞景瑩芳春。
德輝覃率[土]，相賀奉還淳。
奉和元日應制
作者：許敬宗
朝代：唐

天正開初節，日觀上重輪。百靈滋景祚，萬玉慶惟新。待旦敷玄造，韜旒禦紫宸。武帳臨光宅，文衛象鉤陳。廣庭揚九奏，大帛麗三辰。發生同化育，播物體陶鈞。霜空澄曉氣，霞景瑩芳春。德輝覃率土，相賀奉還淳。
奉和入潼關
作者：許敬宗
朝代：唐

曦馭循黃道，星陳引翠旗。
濟潼紆萬乘，臨河耀六師。
前旌彌陸海，後騎發通伊。
勢踰迴地軸，威盛轉天機。
是節歲窮紀，關樹蕩涼颸。
仙露含靈掌，瑞鼎照川湄。
沖襟賞臨睨，高詠入京畿。
奉和入潼關
作者：許敬宗
朝代：唐

曦馭循黃道，星陳引翠旗。濟潼紆萬乘，臨河耀六師。前旌彌陸海，後騎發通伊。勢逾回地軸，威盛轉天機。是節歲窮紀，關樹蕩涼颸。仙露含靈掌，瑞鼎照川湄。沖襟賞臨睨，高詠入京畿。
奉和初春登樓即目應詔
作者：許敬宗
朝代：唐

旭日臨重壁，天眷極中京。
春暉發芳甸，佳氣滿層城。
去鳥隨看沒，來雲逐望生。
歌裏非煙颺，琴上凱風清。
文波浮鏤檻，摛景煥雕楹。
璇璣體寬政，隆棟象端衡。
創規雖有作，凝拱遂無營。
沐恩空改鬢，將何謝夏成。
奉和初春登樓即目應詔
作者：許敬宗
朝代：唐

旭日臨重壁，天眷極中京。春暉發芳甸，佳氣滿層城。
去鳥隨看沒，來雲逐望生。歌裏非煙颺，琴上凱風清。
文波浮鏤檻，摛景煥雕楹。璿璣體寬政，隆棟象端衡。
創規雖有作，凝拱遂無營。沐恩空改鬢，將何謝夏成。
奉和初春登樓即目應詔
作者：許敬宗
朝代：唐

旭日臨重壁，天眷極中京。春暉發芳甸，佳氣滿層城。去鳥隨看沒，來雲逐望生。歌裡非煙颺，琴上凱風清。文波浮鏤檻，摛景煥雕楹。璿璣體寬政，隆棟象端衡。創規雖有作，凝拱遂無營。沐恩空改鬢，將何謝夏成。
奉和喜雪應制
作者：許敬宗
朝代：唐

嵰州表奇貺，閟竹應遐巡。
何如御京洛，流霰下天津。
忽若瓊林曙，俄同李徑春。
姑峯映仙質，郢路雜歌塵。
伏檻觀花瑞，稱觴慶冬積。
飄河共瀉銀，委樹還重璧。
連山分掩翠，綿霄遠韜碧。
千里徧浮空，五軔咸淪跡。
機前輝裂素，池上伴凌波。
騰華承玉宇，凝照混金娥。
是日松筠性，欣奉柏梁歌。
奉和喜雪應制
作者：許敬宗
朝代：唐

嵰州表奇貺，閟竹應遐巡。何如禦京洛，流霰下天津。
忽若瓊林曙，俄同李徑春。姑峰映仙質，郢路雜歌塵。
伏檻觀花瑞，稱觴慶冬積。飄河共瀉銀，委樹還重璧。
連山分掩翠，綿霄遠韜碧。千里遍浮空，五軔咸淪跡。
機前輝裂素，池上伴淩波。騰華承玉宇，凝照混金娥。
是日松筠性，欣奉柏梁歌。
奉和喜雪應制
作者：許敬宗
朝代：唐

嵰州表奇貺，閟竹應遐巡。何如禦京洛，流霰下天津。忽若瓊林曙，俄同李徑春。姑峰映仙質，郢路雜歌塵。伏檻觀花瑞，稱觴慶冬積。飄河共瀉銀，委樹還重璧。連山分掩翠，綿霄遠韜碧。千里遍浮空，五軔鹹淪跡。機前輝裂素，池上伴淩波。騰華承玉宇，凝照混金娥。是日松筠性，欣奉柏梁歌。
奉和執契靜三邊應詔
作者：許敬宗
朝代：唐

玄塞隔陰戎，朱光分昧穀。地遊窮北際，雲崖盡西陸。
星次絕軒台，風衢乖禹服。寰區無所外，天覆今咸育。
竄苗猶有孽，戮負自貽辜。疏網妖鯢漏，盤藪怪禽逋。
髯飛尚假息，乳視暫稽誅。幹靈振玉弩，神略運璿樞。
日羽廓遊氣，天陣清華野。升晅光西夜，馳恩溢東瀉。
揮袂靜昆炎，開關納流赭。錦軺淩右地，華纓羈大夏。
清台映羅葉，玄沚控瑤池。駝鹿輸珍貺，樹羽饗來儀。
輟肴觀化宇，棲籞萃條支。熏風交閬闕，就日泛蒙漪。
充庭延飲至，絢簡敷春藻。迎薑已創圖，命力方論道。
昔托遊河乘，再備商山皓。欣逢德化流，思效登封草。
奉和執契靜三邊應詔
作者：許敬宗
朝代：唐

玄塞隔陰戎，朱光分昧穀。地遊窮北際，雲崖盡西陸。星次絕軒臺，風衢乖禹服。寰區無所外，天覆今鹹育。竄苗猶有孽，戮負自貽辜。疏網妖鯢漏，盤藪怪禽逋。髯飛尚假息，乳視暫稽誅。幹靈振玉弩，神略運璿樞。日羽廓遊氣，天陣清華野。升晅光西夜，馳恩溢東瀉。揮袂靜昆炎，開關納流赭。錦軺淩右地，華纓羈大夏。清檯映羅葉，玄沚控瑤池。駝鹿輸珍貺，樹羽饗來儀。輟餚觀化宇，棲籞萃條支。燻風交閬闕，就日泛蒙漪。充庭延飲至，絢簡敷春藻。迎薑已創圖，命力方論道。昔託遊河乘，再備商山皓。欣逢德化流，思效登封草。
奉和執契靜三邊應詔
作者：許敬宗
朝代：唐

玄塞隔陰戎，朱光分昧谷。
地遊窮北際，雲崖盡西陸。
星次絕軒臺，風衢乖禹服。
寰區無所外，天覆今咸育。
竄苗猶有孽，戮負自貽辜。
疎網妖鯢漏，盤藪怪禽逋。
髯飛尚假息，乳視暫稽誅。
乾靈振玉弩，神略運璇樞。
日羽廓遊氣，天陣清華野。
升晅光西夜，馳恩溢東瀉。
揮袂靜崑炎，開關納流赭。
錦軺凌右地，華纓羇大夏。
清臺映羅葉，玄沚控瑤池。
駝鹿輸珍貺，樹羽饗來儀。
輟餚觀化宇，栖籞萃條支。
熏風交閬闕，就日泛濛漪。
充庭延飲至，絢簡敷春藻。
迎姜已創圖，命力方論道。
昔託遊河乘，再備商山皓。
欣逢德化流，思效登封草。
奉和守歲應制
作者：許敬宗
朝代：唐

玉琯移玄序，金奏賞彤闈。
祥鸞歌裏轉，春燕舞前歸。
壽爵傳三禮，燈枝麗九微。
運廣薰風積，恩深湛露晞。
送寒終此夜，延宴待晨暉。
奉和守歲應制
作者：許敬宗
朝代：唐

玉管移玄序，金奏賞彤闈。祥鸞歌裏轉，春燕舞前歸。
壽爵傳三禮，燈枝麗九微。運廣熏風積，恩深湛露晞。
送寒終此夜，延宴待晨暉。
奉和守歲應制
作者：許敬宗
朝代：唐

玉管移玄序，金奏賞彤闈。祥鸞歌裡轉，春燕舞前歸。壽爵傳三禮，燈枝麗九微。運廣燻風積，恩深湛露晞。送寒終此夜，延宴待晨暉。
奉和宴中山應制
作者：許敬宗
朝代：唐

飛雲旋碧海，解網宥青丘。養賢停八駿，觀風駐五牛。張樂臨堯野，揚麾曆舜州。中山獻仙酤，趙媛發清謳。塞門朱雁入，郊藪紫麟遊。一舉氛霓靜，千齡德化流。
奉和宴中山應制
作者：許敬宗
朝代：唐

飛雲旋碧海，解網宥青丘。
養賢停八駿，觀風駐五牛。
張樂臨堯野，揚麾歷舜州。
中山獻仙酤，趙媛發清謳。
塞門朱鴈入，郊藪紫麟遊。
一舉氛霓靜，千齡德化流。
奉和春日望海
作者：許敬宗
朝代：唐

韓夷愆奉賮，憑險亂天常。
乃神弘廟畧，橫海剪吞航。
電野清玄菟，騰笳振白狼。
連雲飛巨艦，編石架浮梁。
周游臨大壑，降望極遐荒。
桃門通山抃，蓬渚降霓裳。
驚濤含蜃闕，駭浪掩晨光。
青丘絢春組，丹谷耀華桑。
長驅七萃卒，成功百戰場。
俄且旋戎路，飲至肅巖廊。
奉和春日望海
作者：許敬宗
朝代：唐

韓夷愆奉贐，憑險亂天常。乃神弘廟略，橫海剪吞航。
電野清玄菟，騰笳振白狼。連雲飛巨艦，編石架浮梁。
周遊臨大壑，降望極遐荒。桃門通山抃，蓬渚降霓裳。
驚濤含蜃闕，駭浪掩晨光。青丘絢春組，丹谷耀華桑。
長驅七萃卒，成功百戰場。俄且旋戎路，飲至肅岩廊。
奉和春日望海
作者：許敬宗
朝代：唐

韓夷愆奉贐，憑險亂天常。乃神弘廟略，橫海剪吞航。電野清玄菟，騰笳振白狼。連雲飛巨艦，編石架浮樑。周遊臨大壑，降望極遐荒。桃門通山抃，蓬渚降霓裳。驚濤含蜃闕，駭浪掩晨光。青丘絢春組，丹谷耀華桑。長驅七萃卒，成功百戰場。俄且旋戎路，飲至肅巖廊。
奉和登陝州城樓應制
作者：許敬宗
朝代：唐

挹河澂綠宇，御溝映朱宮。
辰旂翻麗景，星蓋曳雕虹。
學嚬齊柳嫩，妍笑發春藂。
錦鱗文碧浪，繡羽絢青空。
眷念三階靜，遙想二南風。
奉和登陝州城樓應制
作者：許敬宗
朝代：唐

挹河澄綠宇，禦溝映朱宮。辰旗翻麗景，星蓋曳雕虹。學嚬齊柳嫩，妍笑發春叢。錦鱗文碧浪，繡羽絢青空。眷念三階靜，遙想二南風。
奉和秋日即目應制
作者：許敬宗
朝代：唐

玉露交珠網，金風度綺錢。昆明秋景淡，岐岫落霞然。辭燕歸寒海，來鴻出遠天。葉動羅帷颺，花映繡裳鮮。規空升暗魄，籠野散輕煙。鵲度林光起，鳧沒水文圓。無機絡秋緯，如管奏寒蟬。乃眷情何極，宸襟豫有旃。
奉和秋日即目應制
作者：許敬宗
朝代：唐

玉露交珠網，金風度綺錢。
昆明秋景淡，岐岫落霞然。
辭燕歸寒海，來鴻出遠天。
葉動羅帷颺，花映繡裳鮮。
規空升闇魄，籠野散輕煙。
鵲度林光起，鳧沒水文圓。
無機絡秋緯，如管奏寒蟬。
乃睠情何極，宸襟豫有旃。
奉和秋暮言志應制
作者：許敬宗
朝代：唐

秋深桂初發，寒窗菊餘菲。
波擁羣鳧至，秋飄朔雁歸。
月莢生還落，雲枝似復非。
凝宸閱栖畝，觀文佇少微。
聖敬韜前哲，先天諒不違。
奉和秋暮言志應制
作者：許敬宗
朝代：唐

秋深桂初發，寒窗菊餘菲。波擁群鳧至，秋飄朔雁歸。月莢生還落，雲枝似複非。凝宸閱棲畝，觀文佇少微。聖敬韜前哲，先天諒不違。
奉和聖制登三臺言志應制
作者：許敬宗
朝代：唐

中天表雲榭，載極聳昆樓。聖作規玄造，軒阿複聿修。高門符令節，形勝總神州。企翼摶禽萃，飛甍燕雀遊。綴星羅百拱，緣漢轉三休。旦雲生玉舄，初月上銀鉤。妙管含秦鳳，仙姿麗鬥牛。形言防處逸，粹藻發嘉猷。荷生無以謝，盡瘁竟何酬。
奉和聖制送來濟應制
作者：許敬宗
朝代：唐

萬乘騰鑣警岐路，百壺供帳餞離宮。禦溝分水聲難絕，良哉既深留帝念，沃化方有贊天聰。
奉和聖製登三臺言志應制
作者：許敬宗
朝代：唐

中天表雲榭，載極聳崑樓。
聖作規玄造，軒阿復聿修。
高門符令節，形勝總神州。
企翼摶禽萃，飛甍燕雀遊。
綴星羅百拱，緣漢轉三休。
旦雲生玉舃，初月上銀鉤。
妙管含秦鳳，仙姿麗斗牛。
形言防處逸，粹藻發嘉猷。
荷生無以謝，盡瘁竟何酬。
奉和聖製送來濟應制
作者：許敬宗
朝代：唐

萬乘騰鑣警岐路，百壺供帳餞離宮。
御溝分水聲難絕，廣宴當歌曲易終。
興言共傷千里道，俯跡聊示五情同。
良哉既深留帝念，沃化方有贊天聰。
奉和行經破薛舉戰地應制
作者：許敬宗
朝代：唐

混元分大象，長策挫修鯨。
於斯建宸極，由此創鴻名。
一戎乾宇泰，千祀德流清。
垂衣凝庶績，端拱鑄羣生。
復整瑤池駕，還臨官渡營。
周游尋曩跡，曠望動天情。
帷宮面丹浦，帳殿矚宛城。
虜場棲九穗，前歌被六英。
戰地甘泉涌，陣處景雲生。
普天霑凱澤，相攜欣頌平。
奉和行經破薛舉戰地應制
作者：許敬宗
朝代：唐

混元分大象，長策挫修鯨。於斯建宸極，由此創鴻名。一戎幹宇泰，千祀德流清。垂衣凝庶績，端拱鑄群生。複整瑤池駕，還臨官渡營。周遊尋曩跡，曠望動天情。帷宮面丹浦，帳殿矚宛城。虜場棲九穗，前歌被六英。戰地甘泉湧，陣處景雲生。普天沾凱澤，相攜欣頌平。
奉和詠雨應詔
作者：許敬宗
朝代：唐

舞商初赴節，湘燕遠迎秋。飄絲交殿網，亂滴起池漚。激溜分龍闕，斜飛灑鳳樓。崇朝方浹宇，宸盼俯凝旒。
奉和過慈恩寺應制
作者：許敬宗
朝代：唐

鳳闕鄰金地，龍旗拂寶台。雲楣將葉並，風牖送花來。
月宮清晚桂，虹梁絢早梅。梵境留宸矚，掞發麗天才。
奉和過慈恩寺應制
作者：許敬宗
朝代：唐

鳳闕鄰金地，龍旗拂寶臺。雲楣將葉並，風牖送花來。月宮清晚桂，虹梁絢早梅。梵境留宸矚，掞發麗天才。
奉和過慈恩寺應制
作者：許敬宗
朝代：唐

鳳闕隣金地，龍旂拂寶臺。
雲楣將葉並，風牖送花來。
月宮清晚桂，虹梁絢早梅。
梵境留宸矚，掞發麗天才。
奉和過舊宅應制
作者：許敬宗
朝代：唐

飛雲臨紫極，出震表青光。自爾家寰海，今茲返帝鄉。
情深感代國，樂甚宴譙方。白水浮佳氣，黃星聚太常。
岐鳳鳴層閣，酆雀賀雕梁。桂山猶總翠，蘅薄尚流芳。
攀鱗有遺皓，沐德抃稱觴。
奉和過舊宅應制
作者：許敬宗
朝代：唐

飛雲臨紫極，出震表青光。自爾家寰海，今茲返帝鄉。情深感代國，樂甚宴譙方。白水浮佳氣，黃星聚太常。岐鳳鳴層閣，酆雀賀雕樑。桂山猶總翠，蘅薄尚流芳。攀鱗有遺皓，沐德抃稱觴。
奉和過舊宅應制
作者：許敬宗
朝代：唐

飛雲臨紫極，出震表青光。
自爾家寰海，今茲返帝鄉。
情深感代國，樂甚讌譙方。
白水浮佳氣，黃星聚太常。
岐鳳鳴層閣，酆雀賀雕梁。
桂山猶總翠，蘅薄尚流芳。
攀鱗有遺皓，沐德抃稱觴。
安德山池宴集
作者：許敬宗
朝代：唐

戚裏歡娛地，園林矚望新。山庭帶芳杜，歌吹葉陽春。
台榭疑巫峽，荷蕖似洛濱。風花縈少女，虹梁聚美人。
宴游窮至樂，談笑畢良辰。獨歎高陽晚，歸路不知津。
安德山池宴集
作者：許敬宗
朝代：唐

戚裡歡娛地，園林矚望新。山庭帶芳杜，歌吹葉陽春。臺榭疑巫峽，荷蕖似洛濱。風花縈少女，虹梁聚美人。宴遊窮至樂，談笑畢良辰。獨歎高陽晚，歸路不知津。
安德山池宴集
作者：許敬宗
朝代：唐

戚里歡娛地，園林矚望新。
山庭帶芳杜，歌吹叶陽春。
臺榭疑巫峽，荷蕖似洛濱。
風花縈少女，虹梁聚美人。
宴遊窮至樂，談笑畢良辰。
獨歎高陽晚，歸路不知津。
擬江令於長安歸揚州九日賦
作者：許敬宗
朝代：唐

本逐征鴻去，還隨落葉來。菊花應未滿，請待詩人開。
擬江令於長安歸揚州九日賦
作者：許敬宗
朝代：唐

本逐徵鴻去，還隨落葉來。菊花應未滿，請待詩人開。
擬江令於長安歸揚州九日賦
作者：許敬宗
朝代：唐

遊人倦蓬轉，鄉思逐雁來。
偏想臨潭菊，芳蘂對誰開。
送劉散員同賦得陳思王詩山樹郁蒼蒼
作者：許敬宗
朝代：唐

喬木托危岫，積翠繞連岡。葉疏猶漏影，花少未流芳。
風來聞肅肅，霧罷見蒼蒼。此中餞行邁，不異上河梁。
送劉散員同賦得陳思王詩山樹鬱蒼蒼
作者：許敬宗
朝代：唐

喬木託危岫，積翠繞連岡。
葉疎猶漏影，花少未流芳。
風來聞肅肅，霧罷見蒼蒼。
此中餞行邁，不異上河梁。
送劉散員同賦得陳思王詩山樹鬱蒼蒼
作者：許敬宗
朝代：唐

喬木託危岫，積翠繞連岡。葉疏猶漏影，花少未流芳。風來聞肅肅，霧罷見蒼蒼。此中餞行邁，不異上河梁。
遊清都觀尋沈道士得清字
作者：許敬宗
朝代：唐

幽人蹈箕潁，方士訪蓬瀛。豈若逢真氣，齊契體無名。既詮眾妙理，聊暢遠遊情。縱心馳貝闕，怡神想玉京。或命餘杭酒，時聽洛濱笙。風衢通閬苑，星使下層城。蕙帳晨飆動，芝房夕露清。方葉棲遲趣，於此聽鐘聲。
遊清都觀尋沈道士得清字
作者：許敬宗
朝代：唐

幽人蹈箕潁，方士訪蓬瀛。
豈若逢真氣，齊契體無名。
既詮衆妙理，聊暢遠遊情。
縱心馳貝闕，怡神想玉京。
或命餘杭酒，時聽洛濱笙。
風衢通閬苑，星使下層城。
蕙帳晨飆動，芝房夕露清。
方叶棲遲趣，於此聽鐘聲。
遼左雪中登樓
作者：許敬宗
朝代：唐

歲杪崇朝雪，天涯絕塞城。
凍雲連海色，枯木助風聲。
懷古情無已，登樓賦未成。
梅花南國思，笛裏暮愁生。
（《古今圖書集成·職方典》一七四《奉天府部》）。
雨霽
作者：許晏
朝代：唐

風捲亂雲散，天懸暖日明。
（見《吟窗雜錄》卷十四正字王玄《詩中旨格》）。
中秋月
作者：許晝
朝代：唐

應是蟾宮別有情，每逢秋半倍澄清。清光不向此中見，殷勤好長來年桂，莫遣平人道不平。
中秋月
作者：許晝
朝代：唐

應是蟾宮別有情，每逢秋半倍澄清。
清光不向此中見，白髮爭教何處生？
閑地占將真可惜，幽窗分得始爲明。
殷勤好長來年桂，莫遣平人道不平。
江南行
作者：許晝
朝代：唐

江南蕭灑地，本自與君宜。
固節還同我，虛心欲待誰。
澗泉傍借響，山木共含滋。
粉膩蟲難篆，叢疎鳥易窺。
盡應逢野渡，中忽見村祠。
葉掃秋空靜，根橫古塹危。
影迷寒靄裏，聲出夜風時。
客棹深深過，人家遠遠移。
游邊曾結念，到此數題詩。
莫恨成龍晚，成龍會有期。
江南行
作者：許晝
朝代：唐

江南蕭灑地，本自與君宜。固節還同我，虛心欲待誰。
澗泉傍借響，山木共含滋。粉膩蟲難篆，叢疏鳥易窺。
盡應逢野渡，中忽見村祠。葉掃秋空靜，根橫古塹危。
影迷寒靄裏，聲出夜風時。客棹深深過，人家遠遠移。
游邊曾結念，到此數題詩。莫恨成龍晚，成龍會有期。
江南行
作者：許晝
朝代：唐

江南蕭灑地，本自與君宜。固節還同我，虛心欲待誰。澗泉傍借響，山木共含滋。粉膩蟲難篆，叢疏鳥易窺。盡應逢野渡，中忽見村祠。葉掃秋空靜，根橫古塹危。影迷寒靄裡，聲出夜風時。客棹深深過，人家遠遠移。遊邊曾結念，到此數題詩。莫恨成龍晚，成龍會有期。
奉和御製春臺望
作者：許景先
朝代：唐

睿德在青陽，高居視中縣。
秦城連鳳闕，漢寢疏龍殿。
文物照光輝，郊畿鬱葱蒨。
千門望成錦，八水明如練。
複道曉光披，宸遊出禁移。
瑞氣朝浮五雲閣，祥光夜吐萬年枝。
蘭葉負龜初薦祉，桐花集鳳更來儀。
秦漢生人凋力役，阿房甘泉構雲碧。
汾祠雍畤望通天，玉堂宣室坐長年。
鼓鐘西接咸陽觀，苑囿南通鄠杜田。
明主卑宮誡前失，輔德欽賢政惟一。
昆蟲不夭在春蒐，稼穡常艱重農術。
邦家已荷聖謨新，猶聞儉陋惜中人。
豫奉北辰齊七政，長歌東武抃千春。
奉和禦制春臺望
作者：許景先
朝代：唐

睿德在青陽，高居視中縣。秦城連鳳闕，漢寢疏龍殿。文物照光輝，郊畿鬱蔥蒨。千門望成錦，八水明如練。複道曉光披，宸遊出禁移。瑞氣朝浮五雲閣，秦漢生人凋力役，阿房甘泉構雲碧。汾祠雍畤望通天，明主卑宮誡前失，輔德欽賢政惟一。昆蟲不夭在春搜，豫奉北辰齊七政，長歌東武抃千春。
奉和聖制送張尚書巡邊
作者：許景先
朝代：唐

文武承邦式，風雲感國禎。王師親賦政，廟略久論兵。漢主知三傑，周官統六卿。四方分閫受，千里坐謀成。介冑辭前殿，壺觴宿左營。賞延頒賜重，宸贈出車榮。龍武三軍氣，魚鈴五校名。郊雲駐旌羽，邊吹引金鉦。訓旅方稱德，安人更克貞。佇看銘石罷，同聽凱歌聲。
奉和聖製送張尚書巡邊
作者：許景先
朝代：唐

文武承邦式，風雲感國禎。王師親賦政，廟略久論兵。
漢主知三傑，周官統六卿。四方分閫受，千里坐謀成。
介胄辭前殿，壺觴宿左營。賞延頒賜重，宸贈出車榮。
龍武三軍氣，魚鈴五校名。郊雲駐旌羽，邊吹引金鉦。
訓旅方稱德，安人更克貞。佇看銘石罷，同聽凱歌聲。
征君宅
作者：許景先
朝代：唐

征君昔嘉遁，抗跡遺俗塵。了心悟有物，乘化遊無垠。
道喪曆千載，複存潁陽真。上虞佳山水，晚歲耽隱淪。
內史既解綬，支公亦相親。儒道匪遠理，意勝聊自欣。
洄沿南溪夕，流浪東山春。石壁踐丹景，金潭冒綠蘋。
探煉備海嶠，賞心寓情人。奈何靈仙骨，鍬翮瑤池津。
寥寥虛白宇，夙創招提因。家風緬多尚，玄德謝無鄰。
謬陪金門彥，矯跡侍紫宸。皇恩竟已矣，遺烈庶不泯。
徵君宅
作者：許景先
朝代：唐

徵君昔嘉遁，抗跡遺俗塵。了心悟有物，乘化遊無垠。道喪曆千載，複存潁陽真。上虞佳山水，晚歲耽隱淪。內史既解綬，支公亦相親。儒道匪遠理，意勝聊自欣。洄沿南溪夕，流浪東山春。石壁踐丹景，金潭冒綠蘋。探煉備海嶠，賞心寓情人。奈何靈仙骨，鍬翮瑤池津。寥寥虛白宇，夙創招提因。家風緬多尚，玄德謝無鄰。謬陪金門彥，矯跡侍紫宸。皇恩竟已矣，遺烈庶不泯。
徵君宅
作者：許景先
朝代：唐

徵君昔嘉遯，抗跡遺俗塵。
了心悟有物，乘化遊無垠。
道喪歷千載，復存潁陽真。
上虞佳山水，晚歲耽隱淪。
內史既解綬，支公亦相親。
儒道匪遠理，意勝聊自欣。
洄沿南谿夕，流浪東山春。
石壁踐丹景，金潭冒綠蘋。
探鍊備海嶠，賞心寓情人。
奈何靈仙骨，鍬翮瑤池津。
寥寥虛白宇，夙剏招提因。
家風緬多尚，玄德謝無鄰。
謬陪金門彥，矯跡侍紫宸。
皇恩竟已矣，遺烈庶不泯。
折柳篇
作者：許景先
朝代：唐

春色東來度渭橋，青門垂柳百千條。長楊西連建章路，春樓初日照南隅，柔條垂綠掃金鋪。寶釵新梳倭墮髻，芳樹朝催玉管新，春風夜染羅衣薄。城頭楊柳已如絲，
折柳篇
作者：許景先
朝代：唐

春色東來度渭橋，青門垂柳百千條。
長楊西連建章路，漢家林苑紛無數。
縈花始遍合歡枝，遊絲半罥相思樹。
春樓初日照南隅，柔條垂綠掃金鋪。
寶釵新梳倭墮髻，錦帶交垂連理襦。
自憐柳塞淹戎幕，銀燭長啼愁夢著。
芳樹朝催玉管新，春風夜染羅衣薄。
城頭楊柳已如絲，今年花落去年時。
折芳遠寄相思曲，爲惜容華難再持。
若耶春意
作者：許景先
朝代：唐

越水正逶迤，艷陽三月時。
中有嬋娟子，含怨望佳期。
鮮膚潤玉澤，微眄動蛾眉。
解珮遺中浦，折芳懷所思。
彩色豈不重，瓌艷難久滋。
一歌江南曲，再使妾心悲。
（見《會稽掇英總集》卷七）。
陽春怨
作者：許景先
朝代：唐

紅樹曉鶯啼，春風暖翠閨。雕籠熏繡被，珠履踏金堤。
芍藥花初吐，菖蒲葉正齊。槁砧當此日，行役向遼西。
陽春怨
作者：許景先
朝代：唐

紅樹曉鶯啼，春風暖翠閨。雕籠燻繡被，珠履踏金堤。芍藥花初吐，菖蒲葉正齊。槁砧當此日，行役向遼西。
陽春怨
作者：許景先
朝代：唐

紅樹曉鶯蹄，春風暖翠閨。
雕籠熏繡被，珠履踏金堤。
芍藥花初吐，菖蒲葉正齊。
藁砧當此日，行役向遼西。
下第東歸留別鄭侍郎
作者：許棠
朝代：唐

無才副至公，豈是命難通。分合吟詩老，家宜逐浪空。別心懸闕下，歸念極吳東。唯畏重回日，初情恐不同。
下黃耳盤
作者：許棠
朝代：唐

獨下黃盤路，多虞部落連。雲晴仍著地，樹古自參天。亂鳥飛人上，驚麋起馬前。行行無郡邑，唯見虎狼煙。
中秋夜對月
作者：許棠
朝代：唐

月月勢皆圓，中秋朗最偏。萬方期一夕，到曉是經年。影蔽星芒盡，光分物狀全。惟應苦吟者，目斷向遙天。
五原書事
作者：許棠
朝代：唐

西出黃雲外，東懷白浪遙。星河愁立夜，雷電獨行朝。磧迥人防寇，天空雁避雕。如何非戰卒，弓劍不離腰。
五原書事
作者：許棠
朝代：唐

西出黃雲外，東懷白浪遙。
星河愁立夜，雷電獨行朝。
磧迥人防寇，天空鴈避鵰。
如何非戰卒，弓劒不離腰。
冬夜懷真裏友人會宿
作者：許棠
朝代：唐

靜語與高吟，搜神又爽心。各來依帝裏，相對似山陰。
漏永星河沒，堂寒月彩深。從容不易到，莫惜曙鐘侵。
冬夜懷真裡友人會宿
作者：許棠
朝代：唐

靜語與高吟，搜神又爽心。各來依帝裡，相對似山陰。漏永星河沒，堂寒月彩深。從容不易到，莫惜曙鐘侵。
冬夜懷真里友人會宿
作者：許棠
朝代：唐

靜語與高吟，搜神又爽心。
各來依帝里，相對似山陰。
漏永星河沒，堂寒月彩深。
從容不易到，莫惜曙鐘侵。
冬夜與友人會宿
作者：許棠
朝代：唐

君初離雁塞，我久滯雕陰。隔閏俱勞夢，通宵各話心。禁風吹漏出，原樹映星沉。白晝常多事，無妨到曉吟。
冬夜與友人會宿
作者：許棠
朝代：唐

君初離鴈塞，我久滯雕陰。
隔閏俱勞夢，通宵各話心。
禁風吹漏出，原樹映星沉。
白晝常多事，無妨到曉吟。
冬杪歸陵陽別業五首
作者：許棠
朝代：唐

無媒歸別業，所向自乖心。閭裏故人少，田園荒草深。
浪翻全失岸，竹迸別成林。鷗鳥猶相識，時來聽苦吟。
眠雲終未遂，策馬暫休期。上國勞魂夢，中心甚別離。
冰封岩溜斷，雪壓砌松欹。骨肉嗟名晚，看歸卻淚垂。
學劍雖無術，吟詩似有魔。已貧甘事晚，臨老愛閑多。
雞犬唯隨鹿，兒童只衣蓑。時因尋野叟，狂醉複狂歌。
鄉國亂離後，交親半旅遊。遠聞誠可念，歸見豈無愁。
敗葦迷荒徑，寒蓑沒壞舟。衡門終不掩，倚杖看波流。
游秦複滯燕，不覺近衰年。旅貌同柴毀，行衣對骨穿。
籬寒多啄雀，木落斷浮煙。楚夜聞鳴雁，猶疑在塞天。
冬杪歸陵陽別業五首
作者：許棠
朝代：唐

無媒歸別業，所向自乖心。閭裡故人少，田園荒草深。浪翻全失岸，竹迸別成林。鷗鳥猶相識，時來聽苦吟。眠雲終未遂，策馬暫休期。上國勞魂夢，中心甚別離。冰封巖溜斷，雪壓砌松欹。骨肉嗟名晚，看歸卻淚垂。學劍雖無術，吟詩似有魔。已貧甘事晚，臨老愛閑多。雞犬唯隨鹿，兒童只衣蓑。時因尋野叟，狂醉複狂歌。鄉國亂離後，交親半旅遊。遠聞誠可念，歸見豈無愁。敗葦迷荒徑，寒蓑沒壞舟。衡門終不掩，倚杖看波流。遊秦複滯燕，不覺近衰年。旅貌同柴毀，行衣對骨穿。籬寒多啄雀，木落斷浮煙。楚夜聞鳴雁，猶疑在塞天。
冬杪歸陵陽別業五首·一
作者：許棠
朝代：唐

無媒歸別業，所向自乖心。
閭里故人少，田園荒草深。
浪翻全失岸，竹迸別成林。
鷗鳥猶相識，時來聽苦吟。
冬杪歸陵陽別業五首·三
作者：許棠
朝代：唐

學劒雖無術，吟詩似有魔。
已貧甘事晚，臨老愛閑多。
雞犬唯隨鹿，兒童只衣簑。
時因尋野叟，狂醉復狂歌。
冬杪歸陵陽別業五首·二
作者：許棠
朝代：唐

眠雲終未遂，策馬暫休期。
上國勞魂夢，中心甚別離。
冰封巖溜斷，雪壓砌松欹。
骨肉嗟名晚，看歸却淚垂。
冬杪歸陵陽別業五首·五
作者：許棠
朝代：唐

遊秦復滯燕，不覺近衰年。
旅貌同柴毀，行衣對骨穿。
籬寒多啄雀，木落斷浮煙。
楚夜聞鳴鴈，猶疑在塞天。
冬杪歸陵陽別業五首·四
作者：許棠
朝代：唐

鄉國亂離後，交親半旅遊。
遠聞誠可念，歸見豈無愁。
敗葦迷荒徑，寒簑沒壞舟。
衡門終不掩，倚杖看波流。
出塞門
作者：許棠
朝代：唐

步步經戎虜，防兵不離身。山多曾戰處，路斷野行人。暴雨聲同瀑，奔沙勢異塵。片時懷萬慮，白髮數莖新。
句
作者：許棠
朝代：唐

曉嶂猨開戶，寒湫鹿舐冰。
當空吟待月，到晚坐看山。
一年三領郡，領郡管仙山。
句
作者：許棠
朝代：唐

曉嶂猿開戶，寒湫鹿舐冰。當空吟待月，到晚坐看山。一年三領郡，領郡管仙山。
和薛侍御題興善寺松
作者：許棠
朝代：唐

何年斸到城，滿國響高名。
半寺陰常匝，鄰坊景亦清。
代多無朽勢，風定有餘聲。
自得天然狀，非同澗底生。
和薛侍禦題興善寺松
作者：許棠
朝代：唐

何年劚到城，滿國響高名。半寺陰常匝，鄰坊景亦清。代多無朽勢，風定有餘聲。自得天然狀，非同澗底生。
哭宣城元徵君
作者：許棠
朝代：唐

高眠終不起，遠趣固難知。琴劍今無主，園林舊許誰。苔封僧坐石，葦漲鶴翹池。後代傳青史，方欽道德垂。
哭宣城元徵君
作者：許棠
朝代：唐

高眠終不起，遠趣固難知。
琴劒今無主，園林舊許誰。
苔封僧坐石，葦漲鶴翹池。
後代傳青史，方欽道德垂。
塞下二首
作者：許棠
朝代：唐

胡虜偏狂悍，邊兵不敢閑。防秋朝伏弩，縱火夜搜山。
雁逆風鼙振，沙飛獵騎還。安西雖有路，難更出陽關。
征役已不定，又緣無定河。塞深烽砦密，山亂犬羊多。
漢卒聞笳泣，胡兒擊劍歌。番情終未測，今昔謾言和。
塞下二首
作者：許棠
朝代：唐

胡虜偏狂悍，邊兵不敢閑。防秋朝伏弩，縱火夜搜山。雁逆風鼙振，沙飛獵騎還。安西雖有路，難更出陽關。徵役已不定，又緣無定河。塞深烽砦密，山亂犬羊多。漢卒聞笳泣，胡兒擊劍歌。番情終未測，今昔謾言和。
塞下二首·一
作者：許棠
朝代：唐

胡虜偏狂悍，邊兵不敢閑。
防秋朝伏弩，縱火夜搜山。
鴈逆風鼙振，沙飛獵騎還。
安西雖有路，難更出陽關。
塞下二首·二
作者：許棠
朝代：唐

征役已不定，又緣無定河。
塞深烽砦密，山亂犬羊多。
漢卒聞笳泣，胡兒擊劒歌。
番情終未測，今昔謾言和。
塞外書事
作者：許棠
朝代：唐

征路出窮邊，孤吟傍戍煙。河光深蕩塞，磧色迥連天。
殘日沉雕外，驚蓬到馬前。空懷釣魚所，未定蔔歸年。
塞外書事
作者：許棠
朝代：唐

征路出窮邊，孤吟傍戍煙。
河光深蕩塞，磧色迥連天。
殘日沉鵰外，驚蓬到馬前。
空懷釣魚所，未定卜歸年。
塞外書事
作者：許棠
朝代：唐

徵路出窮邊，孤吟傍戍煙。河光深蕩塞，磧色迥連天。殘日沉雕外，驚蓬到馬前。空懷釣魚所，未定蔔歸年。
夏州道中
作者：許棠
朝代：唐

茫茫沙漠廣，漸遠赫連城。堡迥烽相見，河移浪旋生。無蟬嘶折柳，有寇似防兵。不耐饑寒迫，終誰至此行。
失題
作者：許棠
朝代：唐

獨夜長城下，孤吟近北辰。半天初去雁，窮磧遠來人。月黯氛埃積，風羶帳幕鄰。惟聞防虜寇，不語暗傷神。
失題
作者：許棠
朝代：唐

獨夜長城下，孤吟近北辰。半天初去雁，窮磧遠來人。
月黯氛埃積，風膻帳幕鄰。惟聞防虜寇，不語暗傷神。
失題
作者：許棠
朝代：唐

獨夜長城下，孤吟近北辰。
半天初去鴈，窮磧遠來人。
月黯氛埃積，風羶帳幕鄰。
惟聞防虜寇，不語暗傷神。
奉天寒食書事
作者：許棠
朝代：唐

處處無煙火，人家似暫空。曉林花落雨，寒穀鳥啼風。故里芳洲外，殘春甸服中。誰知獨西去，步步泣途窮。
奉天寒食書事
作者：許棠
朝代：唐

處處無煙火，人家似暫空。
曉林花落雨，寒谷鳥啼風。
故里芳洲外，殘春甸服中。
誰知獨西去，步步泣途窮。
客行
作者：許棠
朝代：唐

旅食唯草草，此生誰我同。故園魂夢外，長路別離中。人事萍隨水，年光鳥過空。欲吟先落淚，多是怨途窮。
宣城送進士鄭徽赴舉
作者：許棠
朝代：唐

長安去是歸，上馬肯沾衣。水國車通少，秦人楚薦稀。鴻方離北鄙，葉下已西畿。好整丹霄步，知音在紫微。
宿同州厲評事舊業寄華下
作者：許棠
朝代：唐

從戎依遠地，無日見家山。地近風沙處，城當甸服間。阻河通渭水，曲苑帶秦關。待月登樓夜，何人相伴閑。
宿華山
作者：許棠
朝代：唐

異境良難測，非仙豈合遊。
星辰方滿岳，風雨忽移舟。
噴月泉垂壁，棲松鶴在樓。
因知休養處，不必在嵩丘。
宿華山
作者：許棠
朝代：唐

異境良難測，非仙豈合遊。星辰方滿嶽，風雨忽移舟。噴月泉垂壁，棲松鶴在樓。因知修養處，不必在嵩丘。
宿靈山蘭若
作者：許棠
朝代：唐

江心天半寺，一夕萬緣空。地出浮雲上，星搖積浪中。滴漚垂閣雨，吹檜送帆風。旦夕聞清磬，唯應是釣翁。
宿青山館
作者：許棠
朝代：唐

下馬青山下，無言有所思。
雲藏李白墓，苔暗謝公詩。
烈燒飛荒野，棲鳧宿廣陂。
東來與西去，皆是不閑時。
宿青山館
作者：許棠
朝代：唐

下馬青山下，無言有所思。雲藏李白墓，苔暗謝公詩。烈燒飛荒野，棲鳧宿廣陂。東來與西去，皆是不閒時。
寄廬山賈處士
作者：許棠
朝代：唐

時泰亦高眠，人皆謂不然。
窮經休望辟，餌朮止期仙。
彭蠡波涵月，爐峰雪照天。
常聞風雨夜，到曉在漁船。
寄廬山賈處士
作者：許棠
朝代：唐

時泰亦高眠，人皆謂不然。窮經休望辟，餌術止期仙。
彭蠡波涵月，爐峰雪照天。常聞風雨夜，到曉在漁船。
寄廬山賈處士
作者：許棠
朝代：唐

時泰亦高眠，人皆謂不然。窮經休望闢，餌術止期仙。彭蠡波涵月，爐峰雪照天。常聞風雨夜，到曉在漁船。
寄建州姚員外
作者：許棠
朝代：唐

誣譖遭遐謫，明君即自知。鄉遙辭劍外，身獨向天涯。嶺堠蠻雲積，閩空瘴雨垂。南來終不遂，日探北歸期。
寄建州姚員外
作者：許棠
朝代：唐

誣譖遭遐謫，明君即自知。
鄉遙辭劒外，身獨向天涯。
嶺堠蠻雲積，閩空瘴雨垂。
南來終不遂，日探北歸期。
寄敬亭山清越上人
作者：許棠
朝代：唐

南朝山半寺，謝朓故鄉鄰。
嶺上非無主，秋詩復有人。
高禪星月近，野火虎狼馴。
舊許陪閑社，終應待此身。
寄敬亭山清越上人
作者：許棠
朝代：唐

南朝山半寺，謝脁故鄉鄰。嶺上非無主，秋詩複有人。高禪星月近，野火虎狼馴。舊許陪閑社，終應待此身。
寄江上弟妹
作者：許棠
朝代：唐

無成歸未得，不是不謀歸。垂老登雲路，猶勝守釣磯。大荒身去數，窮海信來稀。孤立皆難進，非關命獨違。
寄盩厔薛能少府
作者：許棠
朝代：唐

滿縣唯雲水，何曾似近畿。曉庭猿集慣，寒署吏衙稀。冰色封深澗，樵聲出紫微。時聞迎隱者，依舊著山衣。
寄睦州陸郎中
作者：許棠
朝代：唐

下國多高趣，終年半是吟。海濤通越分，部伍雜閩音。曉郭雲藏市，春山鳥護林。東浮雖未遂，日日至中心。
寄華陰劉拾遺
作者：許棠
朝代：唐

堅心持諫諍，自古亦艱難。
寄邑雖行化，眠雲似去官。
河分中野斷，岳入半天寒。
瀑布冰成日，誰陪吟復看。
寄華陰劉拾遺
作者：許棠
朝代：唐

堅心持諫諍，自古亦艱難。寄邑雖行化，眠雲似去官。河分中野斷，嶽入半天寒。瀑布冰成日，誰陪吟複看。
寄趙能卿
作者：許棠
朝代：唐

我命同君命，君詩似我詩。俱無中道計，各失半生期。素業滄江遠，清時白髮垂。蹉跎一如此，何處卜棲遲。
寄黔南李校書
作者：許棠
朝代：唐

從戎巫峽外，吟興更應多。郡響蠻江漲，山昏蜀雨過。公筵饒越味，俗土尚巴歌。中夜懷吳夢，知經灩澦波。
寫懷
作者：許棠
朝代：唐

此生居此世，堪笑復堪悲。
在處有岐路，何人無別離。
長當多難日，愁過少年時。
窮達都判了，休閑鑷白髭。
寫懷
作者：許棠
朝代：唐

此生居此世，堪笑複堪悲。在處有岐路，何人無別離。長當多難日，愁過少年時。窮達都判了，休閒鑷白髭。
寫懷
作者：許棠
朝代：唐

汩沒與辛勤，全鍾在此身。
半生爲下客，終老託何人。
兩鬢關中改，千巖海上春。
青雲知有路，自是致無因。
寫懷
作者：許棠
朝代：唐

汩沒與辛勤，全鐘在此身。半生為下客，終老托何人。
兩鬢關中改，千岩海上春。青雲知有路，自是致無因。
寫懷
作者：許棠
朝代：唐

汩沒與辛勤，全鐘在此身。半生為下客，終老託何人。兩鬢關中改，千巖海上春。青雲知有路，自是致無因。
將歸江南留別友人
作者：許棠
朝代：唐

連春不得意，所業已疑非。舊國亂離後，新年惆悵歸。雪開還楚地，花惹別秦衣。江徼多留滯，高秋會恐違。
將過單于
作者：許棠
朝代：唐

荒磧連天堡戍稀，日憂蕃寇却忘機。
江山不到處皆到，隴鴈已歸時未歸。
行李亦須攜戰器，趨迎當便著戎衣。
幷州去路殊迢遰，風雨何當達近畿。
將過單於
作者：許棠
朝代：唐

荒磧連天堡戍稀，日憂蕃寇卻忘機。江山不到處皆到，並州去路殊迢遞，風雨何當達近畿。
尋山
作者：許棠
朝代：唐

躡履復支筇，深山草木中。
隔溪遙避虎，當塢忽聞鐘。
落葉多相似，幽禽半不同。
羣猱呼却散，如此異林翁。
尋山
作者：許棠
朝代：唐

躡履複支筇，深山草木中。隔溪遙避虎，當塢忽聞鐘。落葉多相似，幽禽半不同。群猱呼卻散，如此異林翁。
憶宛陵舊居
作者：許棠
朝代：唐

舊憶陵陽北，林園近板橋。江晴帆影滿，野迥鶴聲遙。島徑通山市，汀扉上海潮。秦城歸去夢，夜夜到漁樵。
憶宛陵舊居
作者：許棠
朝代：唐

舊憶陵陽北，林園近板橋。
江晴帆影滿，野迥鶴聲遙。
鳥徑通山市，汀扉上海潮。
秦城歸去夢，夜夜到漁樵。
憶江南
作者：許棠
朝代：唐

南楚西秦遠，名遲別歲深。欲歸難遂去，閑憶自成吟。雷電閑傾雨，猿猱鬥墮林。眠雲機尚在，未忍負初心。
憶江南
作者：許棠
朝代：唐

南楚西秦遠，名遲別歲深。
欲歸難遂去，閑憶自成吟。
雷電閑傾雨，猿猱鬬墮林。
眠雲機尚在，未忍負初心。
成紀書事二首
作者：許棠
朝代：唐

東吳遠別客西秦，懷舊傷時暗灑巾。滿野多成無主塚，閑與將軍議戎事，伊蘭猶未絕胡塵。蹉跎遠入犬羊中，荏苒將成白首翁。三楚田園歸未得，難問開元向前事，依稀猶認隗囂宮。
成紀書事二首·一
作者：許棠
朝代：唐

東吳遠別客西秦，懷舊傷時暗灑巾。
滿野多成無主塚，防邊半是異鄉人。
山河再闊千餘里，城市曾經一百春。
閑與將軍議戎事，伊蘭猶未絕胡塵。
成紀書事二首·二
作者：許棠
朝代：唐

蹉跎遠入犬羊中，荏苒將成白首翁。
三楚田園歸未得，五原岐路去無窮。
天垂大野鵰盤草，月落孤城角嘯風。
難問開元向前事，依稀猶認隗囂宮。
投徐端公
作者：許棠
朝代：唐

無謀尋舊友，強喜亦如愁。
丹桂阻丹懇，白衣成白頭。
窮吳迷釣業，大漠事貧遊。
霄漢期提引，龍鍾未擬休。
投徐端公
作者：許棠
朝代：唐

無謀尋舊友，強喜亦如愁。丹桂阻丹懇，白衣成白頭。
窮吳迷釣業，大漢事貧游。霄漢期提引，龍鍾未擬休。
投徐端公
作者：許棠
朝代：唐

無謀尋舊友，強喜亦如愁。丹桂阻丹懇，白衣成白頭。窮吳迷釣業，大漢事貧遊。霄漢期提引，龍鍾未擬休。
新年呈友
作者：許棠
朝代：唐

一月月相似，一年年不同。清晨窺古鏡，旅貌近衰翁。處世閑難得，關身事半空。浮生能幾許，莫惜醉春風。
旅中送人歸九華
作者：許棠
朝代：唐

分與仙山背，多年負翠微。
無因隨鹿去，只是送人歸。
頂木晴摩日，根嵐曉潤衣。
會於猨鳥外，相對掩高扉。
旅中送人歸九華
作者：許棠
朝代：唐

分與仙山背，多年負翠微。無因隨鹿去，只是送人歸。頂木晴摩日，根嵐曉潤衣。會於猿鳥外，相對掩高扉。
旅懷
作者：許棠
朝代：唐

終年唯旅舍，只似已無家。白髮除還出，丹霄去轉賒。
夏游窮塞路，春醉負秦花。應是穹蒼意，空教老若耶。
旅懷
作者：許棠
朝代：唐

終年唯旅舍，只似已無家。白髮除還出，丹霄去轉賒。夏遊窮塞路，春醉負秦花。應是穹蒼意，空教老若耶。
旅次滑台投獻陸侍禦
作者：許棠
朝代：唐

已是鴻來日，堪驚卻背秦。天遙三楚樹，路遠兩河人。
旅夢難歸隱，吟魂不在身。霜台欹冠豸，賴許往來頻。
旅次滑臺投獻陸侍御
作者：許棠
朝代：唐

已是鴻來日，堪驚却背秦。
天遙三楚樹，路遠兩河人。
旅夢難歸隱，吟魂不在身。
霜臺欹冠豸，賴許往來頻。
旅次滑臺投獻陸侍禦
作者：許棠
朝代：唐

已是鴻來日，堪驚卻背秦。天遙三楚樹，路遠兩河人。旅夢難歸隱，吟魂不在身。霜臺欹冠豸，賴許往來頻。
日暮江上
作者：許棠
朝代：唐

孤帆收廣岸，落照在遙峰。南北渡人少，高低歸鳥重。潮回沙出樹，雨過浦沉鐘。漁父雖相問，那能話所從。
早發洛中
作者：許棠
朝代：唐

半夜發清洛，不知過石橋。
雲增中岳大，樹隱上陽遙。
塹黑初沉月，河明欲認潮。
孤村人尚夢，無處暫停橈。
早發洛中
作者：許棠
朝代：唐

半夜發清洛，不知過石橋。雲增中嶽大，樹隱上陽遙。塹黑初沉月，河明欲認潮。孤村人尚夢，無處暫停橈。
春夜同厲文學先輩會宿
作者：許棠
朝代：唐

江漢久分路，京關重聚吟。更為他夜約，方盡昔年心。月隔明河遠，花藏宿鳥深。無眠將及曙，多是說山陰。
春夜同厲文學先輩會宿
作者：許棠
朝代：唐

江漢久分路，京關重聚吟。
更爲他夜約，方盡昔年心。
月隔明河遠，花藏宿鳥深。
無眠將及曙，多是說山陰。
春日烏延道中
作者：許棠
朝代：唐

邊窮厄未窮，復此逐歸鴻。
去路多相似，行人半不同。
山川藏北狄，草木背東風。
虛負男兒志，無因立戰功。
春日烏延道中
作者：許棠
朝代：唐

邊窮厄未窮，複此逐歸鴻。去路多相似，行人半不同。山川藏北狄，草木背東風。虛負男兒志，無因立戰功。
春日言懷
作者：許棠
朝代：唐

東風萬物新，獨未到幽人。
賦命自多蹇，陽和非不均。
五陵三月暮，百越一家貧。
早悞閑眠處，無愁異此身。
春日言懷
作者：許棠
朝代：唐

東風萬物新，獨未到幽人。賦命自多蹇，陽和非不均。五陵三月暮，百越一家貧。早誤閑眠處，無愁異此身。
春暮途次華山下
作者：許棠
朝代：唐

他皆宴牡丹，獨又出長安。
遠道行非易，無圖住自難。
離城風已暖，近岳雨翻寒。
此去知誰顧，閑吟祗自寬。
春暮途次華山下
作者：許棠
朝代：唐

他皆宴牡丹，獨又出長安。遠道行非易，無圖住自難。離城風已暖，近嶽雨翻寒。此去知誰顧，閑吟只自寬。
曲江三月三日
作者：許棠
朝代：唐

滿國賞芳辰，飛蹄復走輪。
好花皆折盡，明日恐無春。
鳥避連雲幄，魚驚遠浪塵。
如何當此節，獨自作愁人。
曲江三月三日
作者：許棠
朝代：唐

滿國賞芳辰，飛蹄複走輪。好花皆折盡，明日恐無春。鳥避連雲幄，魚驚遠浪塵。如何當此節，獨自作愁人。
東歸次采石江
作者：許棠
朝代：唐

東下經牛渚，依然是故關。客程臨岸盡，鄉思入鷗閑。雨漲巴來浪，雲增楚際山。漁翁知未達，相顧不開顏。
東歸留辭沈侍郎
作者：許棠
朝代：唐

一第久乖期，深心已自疑。滄江歸恨遠，紫閣別愁遲。稽古成何事，龍鍾負已知。依門非近日，不慮舊恩移。
汝州郡樓望嵩山
作者：許棠
朝代：唐

不共眾山同，岧嶢出迥空。幾層高鳥外，萬仞一樓中。水落難歸地，雲籬便逐風。唯應霄漢客，絕頂路方通。
汝州郡樓望嵩山
作者：許棠
朝代：唐

不共衆山同，岧嶤出迥空。
幾層高鳥外，萬仞一樓中。
水落難歸地，雲離便逐風。
唯應霄漢客，絕頂路方通。
江上行
作者：許棠
朝代：唐

片席隨高鳥，連天積浪間。葦寬雲不匝，風廣雨無閑。戍影臨孤浦，潮痕在半山。東原歸未得，荏苒滯江關。
江上遇友人
作者：許棠
朝代：唐

闕下分離日，杏園花半開。江邊相值夜，榆塞雁初來。坐久河沉鬥，吟長月浸杯。鱸魚非不戀，共有客程催。
江上遇友人
作者：許棠
朝代：唐

闕下分離日，杏園花半開。
江邊相值夜，榆塞鴈初來。
坐久河沉斗，吟長月浸杯。
鱸魚非不戀，共有客程催。
汴上暮秋
作者：許棠
朝代：唐

獨立長堤上，西風滿客衣。日臨秋草廣，山接遠天微。岸葉隨波盡，沙雲與鳥飛。秦人寧有素，去意自知歸。
汴河十二韻
作者：許棠
朝代：唐

昔年開汴水，元應別有由。或兼通楚塞，寧獨為揚州。直斷平蕪色，橫分積石流。所思千里便，豈計萬方憂。首甚資功濟，終難弭宴遊。空懷龍舸下，不見錦帆收。浪倒長汀柳，風欹遠岸樓。奔逾懷許竭，澄澈泗濱休。路要多行客，魚稀少釣舟。日開天際晚，雁合磧西秋。一派注滄海，幾人生白頭。常期身事畢，於此泳東浮。
汴河十二韻
作者：許棠
朝代：唐

昔年開汴水，元應別有由。
或兼通楚塞，寧獨爲揚州。
直斷平蕪色，橫分積石流。
所思千里便，豈計萬方憂。
首甚資功濟，終難弭宴遊。
空懷龍舸下，不見錦帆收。
浪倒長汀柳，風欹遠岸樓。
奔逾懷許竭，澄徹泗濱休。
路要多行客，魚稀少釣舟。
日開天際晚，鴈合磧西秋。
一派注滄海，幾人生白頭。
常期身事畢，於此泳東浮。
泗上早發
作者：許棠
朝代：唐

獨起無人見，長河夜泛時。
平蕪疑自動，落月似相隨。
楚外離空早，關西去已遲。
漁歌聞不絕，却軫洞庭思。
泗上早發
作者：許棠
朝代：唐

獨起無人見，長河夜泛時。平蕪疑自動，落月似相隨。楚外離空早，關西去已遲。漁歌聞不絕，卻軫洞庭思。
洞庭阻風
作者：許棠
朝代：唐

空江浩蕩景蕭然，盡日菰蒲泊釣船。青草浪高三月渡，猶有漁人數家住，不成村落夕陽邊。
洞庭阻風
作者：許棠
朝代：唐

空江浩蕩景蕭然，盡日菰蒲泊釣船。
青草浪高三月渡，綠楊花撲一溪煙。
情多莫舉傷春目，愁極兼無買酒錢。
猶有漁人數家住，不成村落夕陽邊。
渭上送人南歸
作者：許棠
朝代：唐

遠役與歸愁，同來渭水頭。南浮應到海，北去阻無州。楚雨天連地，胡風夏甚秋。江人如見問，為話複貧遊。
渭上送人南歸
作者：許棠
朝代：唐

遠役與歸愁，同來渭水頭。
南浮應到海，北去阻無州。
楚雨天連地，胡風夏甚秋。
江人如見問，爲話復貧遊。
獻獨孤尚書
作者：許棠
朝代：唐

虛拋南楚滯西秦，白首依前衣白身。退鷁已經三十載，今日鞠躬高旆下，欲傾肝膽杳無因。
獻獨孤尚書
作者：許棠
朝代：唐

虛拋南楚滯西秦，白首依前衣白身。
退鷁已經三十載，登龍曾見一千人。
魂離爲役詩篇苦，淚竭緣嗟骨相貧。
今日鞠躬高斾下，欲傾肝膽杳無因。
留別從弟郴
作者：許棠
朝代：唐

同承太嶽胤，俱值太平時。丹陛懷趨計，滄洲負去期。久貧成蹭蹬，多病惜支離。宗分兼交分，吾知汝亦知。
留別故人
作者：許棠
朝代：唐

殊立本不偶，非唯今所難。無門閑共老，盡日泣相看。鳥畏聞鶗鴂，花慚背牡丹。何人知此計，復議出長安。
登凌歊臺
作者：許棠
朝代：唐

平蕪望已極，況復倚凌歊。
江截吳山斷，天臨楚澤遙。
雲帆高出樹，水市迥分橋。
立久斜陽盡，無言似寂寥。
登山
作者：許棠
朝代：唐

信步上鳥道，不知身忽高。近空無世界，當楚見波濤。頂峭松多瘦，崖懸石盡牢。獼猴呼獨散，隔水向人號。
登淩歊臺
作者：許棠
朝代：唐

平蕪望已極，況複倚淩歊。江截吳山斷，天臨楚澤遙。雲帆高出樹，水市迥分橋。立久斜陽盡，無言似寂寥。
登渭南縣樓
作者：許棠
朝代：唐

近甸名偏著，登城景又寬。半空分太華，極目是長安。雪助河流漲，人耕燒色殘。閑來時甚少，欲下重憑欄。
白菊
作者：許棠
朝代：唐

所尚雪霜姿，非關落帽期。香飄風外別，影到月中疑。發在林凋後，繁當露冷時。人間稀有此，自古乃無詩。
白菊
作者：許棠
朝代：唐

所尚雪霜姿，非關落帽期。
香飄風外別，影到月中疑。
發在林彫後，繁當露冷時。
人間稀有此，自古乃無詩。
秋日歸舊山
作者：許棠
朝代：唐

山雲蟬滿樹，欲住更何安。上國回將晚，孤峰別自難。磧遙鴻未到，江近夜先寒。泉石雖堪戀，行人不願看。
秋日陪陸校書遊玉泉
作者：許棠
朝代：唐

共愛泉源異，頻來不覺勞。散光垂草細，繁響出風高。沫滯潭花片，沙遺浴鳥毛。塵間喧與悶，須向此中逃。
秋江霽望
作者：許棠
朝代：唐

高秋偏入望，霽景倍關情。落木滿江水，離人懷渭城。山高孤戍斷，野極暮天平。漁父時相問，羞真道姓名。
秦中遇友人
作者：許棠
朝代：唐

半生南走復西馳，愁過楊朱罷泣岐。
遠夢亦羞歸海徼，貧遊多是滯邊陲。
胡雲不聚風無定，隴路難行棧更危。
旦暮唯聞語征戰，看看已欲廢吟詩。
秦中遇友人
作者：許棠
朝代：唐

半生南走複西馳，愁過楊朱罷泣岐。遠夢亦羞歸海徼，
旦暮唯聞語征戰，看看已欲廢吟詩。
秦中遇友人
作者：許棠
朝代：唐

半生南走複西馳，愁過楊朱罷泣岐。遠夢亦羞歸海徼，旦暮唯聞語徵戰，看看已欲廢吟詩。
經八合阪
作者：許棠
朝代：唐

躡險入高空，初疑勢不窮。又緣千嶂盡，還共七盤同。下辨東流水，平隨北去鴻。天然無此道，應免患窮通。
經故楊太尉舊居
作者：許棠
朝代：唐

在漢信垂功，于唐道更隆。一川留古跡，多代仰高風。
樹折巢墮鳥，階荒草覆蟲。行人過豈少，獨駐夕陽中。
經故楊太尉舊居
作者：許棠
朝代：唐

在漢信垂功，於唐道更隆。一川留古跡，多代仰高風。樹折巢墮鳥，階荒草覆蟲。行人過豈少，獨駐夕陽中。
聞蟬十二韻
作者：許棠
朝代：唐

造化生微物，常能應候鳴。初離何處樹，又發去年聲。未蛻唯愁動，才飛似解驚。聞來鄰海徼，恨起過邊城。騷屑隨風遠，悠揚類雪輕。報秋涼漸至，嘶月思偏清。互默疑相答，微搖似欲行。繁音人已厭，朽殼蟻猶爭。朝士嚴冠飾，宮嬪逞鬢名。亂依西日噪，多引北歸情。筱露凝潛吸，蛛絲忽迸縈。此時吟立者，不覺萬愁生。
聞蟬十二韻
作者：許棠
朝代：唐

造化生微物，常能應候鳴。
初離何處樹，又發去年聲。
未蛻唯愁動，纔飛似解驚。
聞來鄰海徼，恨起過邊城。
騷屑隨風遠，悠揚類雪輕。
報秋涼漸至，嘶月思偏清。
互默疑相荅，微搖似欲行。
繁音人已厭，朽殼蟻猶爭。
朝士嚴冠飾，宮嬪逞鬢名。
亂依西日噪，多引北歸情。
篠露凝潛吸，蛛絲忽迸縈。
此時吟立者，不覺萬愁生。
親仁裡雙鷺
作者：許棠
朝代：唐

雙去雙來日已頻，只應知我是江人。對欹雪頂思尋水，天然不與凡禽類，傍砌聽吟性自馴。
親仁里雙鷺
作者：許棠
朝代：唐

雙去雙來日已頻，只應知我是江人。
對欹雪頂思尋水，更振霜翎恐染塵。
三楚幾時初失侶，五陵何樹又棲身。
天然不與凡禽類，傍砌聽吟性自馴。
言懷
作者：許棠
朝代：唐

萬事不關心，終朝但苦吟。
久貧慙負債，漸老愛山深。
日月銷天外，帆檣棄海陰。
榮枯應已定，無復繫浮沉。
言懷
作者：許棠
朝代：唐

萬事不關心，終朝但苦吟。久貧慚負債，漸老愛山深。日月銷天外，帆檣棄海陰。榮枯應已定，無複系浮沉。
講德陳情上淮南李僕射八首
作者：許棠
朝代：唐

天降賢人佐聖時，自然聲教滿華夷。英明不獨中朝仰，
梁城東下雖經戰，風俗猶傳守舊規。
多朝軒冕冠乾坤，四海皆推聖最尊。楚玉已曾分卞玉，
嘗念蒼生如赤子，九州無處不沾恩。
未領春闈望早清，況聯戎閫控強兵。風威遍佈江山靜，
東南自此全無事，只為期年政已成。
帝念淮壖疫疹頻，牢籠山海委名臣。古來比德由無侶，
多年疲瘵全蘇息，須到謳謠日滿秦。
三紀吟詩望一名，丹霄待得白頭成。已期到老還沾祿，
朱門舊是登龍客，初脫魚鱗膽尚驚。
東來淮海拜旌旟，不把公卿一字書。曾侍晚齋吟對雪，
唯恥舊橋題處在，榮歸無計似相如。
平生南北逐蓬飄，待得名成鬢已凋。寒浦一從拋釣艇，
愁策羸蹄更歸去，亂山流水滿翻潮。
丹霄空把桂枝歸，白首依前著布衣。當路公卿誰見待，
應念無媒居選限，二年須更守漁磯。
講德陳情上淮南李僕射八首
作者：許棠
朝代：唐

天降賢人佐聖時，自然聲教滿華夷。英明不獨中朝仰，梁城東下雖經戰，風俗猶傳守舊規。多朝軒冕冠乾坤，四海皆推聖最尊。楚玉已曾分卞玉，嘗念蒼生如赤子，九州無處不霑恩。未領春闈望早清，況聯戎閫控強兵。風威遍佈江山靜，東南自此全無事，只為期年政已成。帝念淮壖疫疹頻，牢籠山海委名臣。古來比德由無侶，多年疲瘵全蘇息，須到謳謠日滿秦。三紀吟詩望一名，丹霄待得白頭成。已期到老還沾祿，朱門舊是登龍客，初脫魚鱗膽尚驚。東來淮海拜旌旟，不把公卿一字書。曾侍晚齋吟對雪，唯恥舊橋題處在，榮歸無計似相如。平生南北逐蓬飄，待得名成鬢已凋。寒浦一從拋釣艇，愁策羸蹄更歸去，亂山流水滿翻潮。丹霄空把桂枝歸，白首依前著布衣。當路公卿誰見待，應念無媒居選限，二年須更守漁磯。
講德陳情上淮南李僕射八首·一
作者：許棠
朝代：唐

天降賢人佐聖時，自然聲教滿華夷。
英明不獨中朝仰，清重兼聞外國知。
涼夜酒醒多對月，曉庭公退半吟詩。
梁城東下雖經戰，風俗猶傳守舊規。
講德陳情上淮南李僕射八首·七
作者：許棠
朝代：唐

平生南北逐蓬飄，待得名成鬢已彫。
寒浦一從拋釣艇，舊林無處認風飆。
程途雖喜關河盡，時節猶驚骨肉遙。
愁策羸蹄更歸去，亂山流水滿翻潮。
講德陳情上淮南李僕射八首·三
作者：許棠
朝代：唐

未領春闈望早清，況聯戎閫控強兵。
風威遍布江山靜，教化高同日月明。
九郡竟歌兼煮海，四方皆得共和羹。
東南自此全無事，只爲期年政已成。
講德陳情上淮南李僕射八首·二
作者：許棠
朝代：唐

多朝軒冕冠乾坤，四海皆推聖最尊。
楚玉已曾分卞玉，膺門依舊是龍門。
筵開樂振高雲動，城掩鼙收落日昏。
嘗念蒼生如赤子，九州無處不沾恩。
講德陳情上淮南李僕射八首·五
作者：許棠
朝代：唐

三紀吟詩望一名，丹霄待得白頭成。
已期到老還沾祿，無復偷閑却養生。
當宴每垂聽樂淚，望雲長起憶山情。
朱門舊是登龍客，初脫魚鱗膽尚驚。
講德陳情上淮南李僕射八首·八
作者：許棠
朝代：唐

丹霄空把桂枝歸，白首依前着布衣。
當路公卿誰見待，故鄉親愛自疑非。
東風乍喜還滄海，棲旅終愁出翠微。
應念無媒居選限，二年須更守漁磯。
講德陳情上淮南李僕射八首·六
作者：許棠
朝代：唐

東來淮海拜旌旟，不把公卿一字書。
曾侍晚齋吟對雪，又容華館食兼魚。
孤微自省恩非次，際會誰知分有餘。
唯耻舊橋題處在，榮歸無計似相如。
講德陳情上淮南李僕射八首·四
作者：許棠
朝代：唐

帝念淮堧疫疹頻，牢籠山海委名臣。
古來比德由無侶，當代同途豈有人。
夜宴獨吟梁苑月，朝遊重見廣陵春。
多年疲瘵全蘇息，須到謳謠日滿秦。
貞女祠
作者：許棠
朝代：唐

何穴藏貞骨，荒祠見舊顏。精靈應自在，雲雨不相關。落石泉多咽，無風樹盡閑。唯疑千古後，為瑞向人間。
貞女祠
作者：許棠
朝代：唐

何穴藏貞骨，荒祠見舊顏。
精靈應自在，雲雨不相關。
落石泉多咽，無風樹盡閑。
唯疑千古後，爲瑞向人間。
贈天臺僧
作者：許棠
朝代：唐

赤城霞外寺，不忘舊登年。石上吟分海，樓中語近天。重遊空有夢，再隱定無緣。獨夜休行道，星辰靜照禪。
贈志空上人
作者：許棠
朝代：唐

了了在心中，南宗與北宗。行高無外染，骨瘦是真容。飯野盂埋雪，禪雲杖倚松。常修不住性，必擬老何峰。
贈棲白上人
作者：許棠
朝代：唐

閑身却不閑，日日對天顏。
已住城中寺，難歸海上山。
詩傳華夏外，偈布市朝間。
欲問空門事，空門豈有關。
贈棲白上人
作者：許棠
朝代：唐

閑身卻不閑，日日對天顏。已住城中寺，難歸海上山。詩傳華夏外，偈布市朝間。欲問空門事，空門豈有關。
送元遂上人歸吳中
作者：許棠
朝代：唐

落發在王畿，承恩著紫衣。印心誰受請，講疏自攜歸。泛浦龍驚錫，禪雲虎繞扉。吳中知久別，庵樹想成圍。
送元遂上人歸吳中
作者：許棠
朝代：唐

落髪在王畿，承恩著紫衣。
印心誰受請，講疏自攜歸。
泛浦龍驚錫，禪雲虎繞扉。
吳中知久別，菴樹想成圍。
送前汝州李侍御罷歸宣城
作者：許棠
朝代：唐

吟詩早得名，戴豸又加榮。
下國閑歸去，他人少此情。
雲移寒嶠出，燒夾夜江明。
重引池塘思，還登謝朓城。
送前汝州李侍禦罷歸宣城
作者：許棠
朝代：唐

吟詩早得名，戴豸又加榮。下國閑歸去，他人少此情。雲移寒嶠出，燒夾夜江明。重引池塘思，還登謝脁城。
送劉校書遊東魯
作者：許棠
朝代：唐

內閣勞讎校，東邦忽縱遊。才偏精二雅，分合遇諸侯。暗海龜蒙雨，連空趙魏秋。如經麟見處，駐馬瞰荒丘。
送劉校書遊東魯
作者：許棠
朝代：唐

內閣勞讎校，東邦忽縱遊。
才編精二雅，分合遇諸侯。
暗海龜蒙雨，連空趙魏秋。
如經麟見處，駐馬瞰荒丘。
送厲校書從事鳯翔
作者：許棠
朝代：唐

赴辟依丞相，超榮事豈同。
城池當隴右，山水是關中。
日有來巴使，秋高出塞鴻。
旬休隨大斾，應到九成宮。
送厲校書從事鳳翔
作者：許棠
朝代：唐

赴辟依丞相，超榮事豈同。城池當隴右，山水是關中。
日有來巴使，秋高出塞鴻。旬休隨大旆，應到九成宮。
送厲校書從事鳳翔
作者：許棠
朝代：唐

赴闢依丞相，超榮事豈同。城池當隴右，山水是關中。日有來巴使，秋高出塞鴻。旬休隨大旆，應到九成宮。
送友人北游
作者：許棠
朝代：唐

北出陰關去，何人肯待君。無青山擁晉，半濁水通汾。
雁塞雖多雁，雲州卻少雲。茲游殊不惡，莫恨暫離群。
送友人北遊
作者：許棠
朝代：唐

北出陰關去，何人肯待君。無青山擁晉，半濁水通汾。雁塞雖多雁，雲州卻少雲。茲遊殊不惡，莫恨暫離群。
送友人北遊
作者：許棠
朝代：唐

北出陰關去，何人肯待君。
無青山擁晉，半濁水通汾。
鴈塞雖多鴈，雲州却少雲。
茲遊殊不惡，莫恨暫離羣。
送友人歸江南
作者：許棠
朝代：唐

皇州五更鼓，月落西南維。此時有行客，別我孤舟歸。上國身無主，下第誠可悲。
送友人遊蜀
作者：許棠
朝代：唐

巴興千萬尋，此去若為心。蟋蟀既將定，彌猴應正吟。劍門秋斷雁，褒穀夜多砧。自古西南路，艱難直至今。
送友人遊蜀
作者：許棠
朝代：唐

巴興千萬尋，此去若爲心。
蟋蟀既將定，獼猴應正吟。
劒門秋斷鴈，褒谷夜多砧。
自古西南路，艱難直至今。
送張員外西川從事
作者：許棠
朝代：唐

為郎不入朝，自是赴嘉招。豸角初離首，金章已在腰。劍橫陰綠野，棧響近丹霄。迎驛應相續，懸愁去路遙。
送張員外西川從事
作者：許棠
朝代：唐

爲郎不入朝，自是赴嘉招。
豸角初離首，金章已在腰。
劒橫陰綠野，棧響近丹霄。
迎驛應相續，懸愁去路遙。
送徐侍御充南詔判官
作者：許棠
朝代：唐

西去安夷落，乘軺從節行。
彤庭傳聖旨，異城化戎情。
瘴路窮巴徼，蠻川過嶠城。
地偏風自雜，天漏月稀明。
危棧連空動，長江到底清。
笑宜防狒狒，言好聽猩猩。
撫論如敦行，歸情自合盟。
迴期佩印綬，何更見新正。
送徐侍禦充南詔判官
作者：許棠
朝代：唐

西去安夷落，乘軺從節行。彤庭傳聖旨，異域化戎情。瘴路窮巴徼，蠻川過嶠城。地偏風自雜，天漏月稀明。危棧連空動，長江到底清。笑宜防狒狒，言好聽猩猩。撫論如敦行，歸情自合盟。回期佩印綬，何更見新正。
送從弟歸泉州
作者：許棠
朝代：唐

問省歸南服，懸帆任北風。何山猶見雪，半路已無鴻。瘴雜春雲重，星垂夜海空。往來如不住，亦是一年中。
送從弟籌任告成尉
作者：許棠
朝代：唐

海上從戎罷，嵩陽佐縣初。故人皆羨去，吾祖舊曾居。地古多生藥，溪靈不聚魚。唯應尋隱者，閑寺講仙書。
送李員外知揚子州留務
作者：許棠
朝代：唐

帝命分留務，東南向楚天。幾程回送騎，中路見迎船。冶例開山鑄，民多酌海煎。青雲名素重，此去豈經年。
送李員外知揚子州留務
作者：許棠
朝代：唐

帝命分留務，東南向楚天。
幾程迴送騎，中路見迎船。
冶例開山鑄，民多酌海煎。
青雲名素重，此去豈經年。
送李左丞巡邊
作者：許棠
朝代：唐

狂戎侵內地，左轄去蕭關。走馬沖邊雪，鳴鞞動塞山。風收枯草定，月滿廣沙閑。西繞河蘭匝，應多隔歲還。
送李左丞巡邊
作者：許棠
朝代：唐

狂戎侵內地，左轄去蕭關。
走馬衝邊雪，鳴鞞動塞山。
風收枯草定，月滿廣沙閑。
西繞河蘭匝，應多隔歲還。
送李頻之南陵主簿
作者：許棠
朝代：唐

赴縣是還鄉，途程豈覺長。
聽鶯離灞岸，盪槳入陵陽。
野蕨生公署，閑雲拂印牀。
晴天調膳外，垂釣有池塘。
送李頻之南陵主簿
作者：許棠
朝代：唐

赴縣是還鄉，途程豈覺長。聽鶯離灞岸，蕩槳入陵陽。野蕨生公署，閑雲拂印床。晴天調膳外，垂釣有池塘。
送杜倉曹往滄洲覲叔常侍
作者：許棠
朝代：唐

浮陽橫巨浸，南巷擁旌旃。別帶秦城雨，行聞魏國蟬。磧鴻來每後，朝日見常先。東鄙雲霞廣，高林間水天。
送王侍御赴宣城
作者：許棠
朝代：唐

戴豸却驅雞，東南上句溪。
路過金谷口，帆轉石城西。
水樹連天暗，山禽繞郡啼。
江人諳舊化，那復俟招攜。
送王侍禦赴宣城
作者：許棠
朝代：唐

戴豸卻驅雞，東南上句溪。路過金穀口，帆轉石城西。水樹連天暗，山禽繞郡啼。江人諳舊化，那複俟招攜。
送王侍禦赴宣城
作者：許棠
朝代：唐

朝回離九陌，島外賞殘春。經宿留閑客，看雲作主人。
時清難議隱，位重亦甘貧。岩洞真仙境，應休別臥鄰。
送王侍禦赴宣城
作者：許棠
朝代：唐

朝回離九陌，島外賞殘春。經宿留閑客，看雲作主人。時清難議隱，位重亦甘貧。巖洞真仙境，應休別臥鄰。
送省玄上人歸江東
作者：許棠
朝代：唐

釋律周儒禮，嚴持用戒身。安禪思剡石，留偈別都人。雨合吳江黑，潮移海路新。瓶盂自此去，應不更還秦。
送省玄上人歸江東
作者：許棠
朝代：唐

釋律周儒禮，嚴持用戒身。
安禪思剡石，留偈別都人。
雨合吳江黑，潮移海路新。
缾盂自此去，應不更還秦。
送裴拾遺宰下邽
作者：許棠
朝代：唐

受謫因延諫，茲行不出關。
直廬辭玉陛，上馬向仙山。
地古桑麻廣，城偏僕御閑。
縣齋高枕臥，猶夢犯天顏。
送裴拾遺宰下邽
作者：許棠
朝代：唐

受謫因廷諫，茲行不出關。直廬辭玉陛，上馬向仙山。地古桑麻廣，城偏僕禦閑。縣齋高枕臥，猶夢犯天顏。
送金吾侍御奉使日東
作者：許棠
朝代：唐

還鄉兼作使，到日倍榮親。
向化雖多國，如公有幾人。
孤山無返照，積水合蒼旻。
膝下知難住，金章已繫身。
送金吾侍禦奉使日東
作者：許棠
朝代：唐

還鄉兼作使，到日倍榮親。向化雖多國，如公有幾人。孤山無返照，積水合蒼旻。膝下知難住，金章已係身。
送金吾侍禦奉使日東
作者：許棠
朝代：唐

還鄉兼作使，到日倍榮親。向化雖多國，如公有幾人。
孤山無返照，積水合蒼旻。膝下知難住，金章已系身。
送防州鄔員外
作者：許棠
朝代：唐

千溪與萬嶂，繚繞復崢嶸。
太守勞車馬，何從駐斾旌。
椒香近滿郭，漆貨遠通京。
唯滌雙塵耳，東南聽政聲。
送防州鄔員外
作者：許棠
朝代：唐

千溪與萬嶂，繚繞複崢嶸。太守勞車馬，何從駐旆旌。椒香近滿郭，漆貨遠通京。唯滌雙塵耳，東南聽政聲。
送龍州樊使君
作者：許棠
朝代：唐

曾見邛人說，龍州地未深。
碧溪飛白鳥，紅斾映青林。
土產唯宜藥，王租只貢金。
政成開宴日，誰伴使君吟。
送龍州樊使君
作者：許棠
朝代：唐

曾見邛人說，龍州地未深。碧溪飛白鳥，紅旆映青林。土產唯宜藥，王租只貢金。政成開宴日，誰伴使君吟。
過中條山
作者：許棠
朝代：唐

徒為經異嶽，不得訪靈蹤。日盡行難盡，千重複萬重。雲垂多作雨，雷動半和鐘。孤竹人藏處，無因認本峰。
過中條山
作者：許棠
朝代：唐

徒爲經異岳，不得訪靈蹤。
日盡行難盡，千重復萬重。
雲垂多作雨，雷動半和鐘。
孤竹人藏處，無因認本峰。
過分水嶺
作者：許棠
朝代：唐

隴山高共鳥行齊，瞰險盤空甚躡梯。雲勢崩騰時向背，此去秦川無別路，隔崖窮穀卻難迷。
過分水嶺
作者：許棠
朝代：唐

隴山高共鳥行齊，瞰險盤空甚躡梯。
雲勢崩騰時向背，水聲嗚咽若東西。
風兼雨氣吹人面，石帶冰棱礙馬蹄。
此去秦川無別路，隔崖窮谷却難迷。
過故洛城
作者：許棠
朝代：唐

七百數還窮，城池一旦空。
夕陽唯照草，危堞不勝風。
岸斷河聲別，田荒野色同。
過故洛城
作者：許棠
朝代：唐

七百數還窮，城池一旦空。夕陽唯照草，危堞不勝風。岸斷河聲別，田荒野色同。去來皆過客，何處問遺宮。
過洞庭湖
作者：許棠
朝代：唐

驚波常不定，半日鬢堪斑。
四顧疑無地，中流忽有山。
鳥高恆畏墜，帆遠却如閑。
漁父閑相引，時歌浩渺間。
過洞庭湖
作者：許棠
朝代：唐

驚波常不定，半日鬢堪斑。四顧疑無地，中流忽有山。鳥高恆畏墜，帆遠卻如閑。漁父閑相引，時歌浩渺間。
過洞庭湖
作者：許棠
朝代：唐

驚波常不定，半日鬢堪斑。四顧疑無地，中流忽有山。
鳥高恒畏墜，帆遠卻如閑。漁父閑相引，時歌浩渺間。
過湍溝谷
作者：許棠
朝代：唐

西去窮胡處，岩崖境不常。石形相對聳，天勢一條長。
棧底鳴流水，林端斂夕陽。雖隨兵馬至，未免畏豺狼。
過湍溝谷
作者：許棠
朝代：唐

西去窮胡處，嵓崖境不常。
石形相對聳，天勢一條長。
棧底鳴流水，林端歛夕陽。
雖隨兵馬至，未免畏豺狼。
過湍溝谷
作者：許棠
朝代：唐

西去窮胡處，巖崖境不常。石形相對聳，天勢一條長。棧底鳴流水，林端斂夕陽。雖隨兵馬至，未免畏豺狼。
過穆陵關
作者：許棠
朝代：唐

荒關無守吏，亦恥白衣過。地廣人耕絕，天寒雁下多。東西方自感，雨雪更相和。日暮聊攄思，搖鞭一放歌。
過穆陵關
作者：許棠
朝代：唐

荒關無守吏，亦耻白衣過。
地廣人耕絕，天寒鴈下多。
東西方自感，雨雪更相和。
日暮聊攄思，搖鞭一放歌。
遣懷
作者：許棠
朝代：唐

此生何處遂，屑屑復悠悠。
舊國歸無計，他鄉夢亦愁。
飛塵長滿眼，衰髪暗添頭。
章句非經濟，終難動五侯。
遣懷
作者：許棠
朝代：唐

此生何處遂，屑屑複悠悠。舊國歸無計，他鄉夢亦愁。飛塵長滿眼，衰發暗添頭。章句非經濟，終難動五侯。